text:
Evelyn Wever-Croes: Mike Eman no tin autoridad pa entrega nos autonomia
MESTER TENE REFERENDUM PROME
SANTA CRUZ – Parlamento lo trata awe diahuebs, un ley cu gabinete Mike Eman a manda pa regla e supervision financiero di nos pais. Sinembargo den e ley ey, tin tambe inclui entrega di nos autonomia financiero na Hulanda, algo cu Mike Eman y su gabinete no tin autoridad pa entrega.
Den e ley di CAFT gabinete Mike Eman ta wordo poni bou di curatela pa cierto decisionnan financiero, pero no pa tur. Sin embargo den algun decision cu antes ta gobierno di Aruba so por a tuma, awor ta gobierno di Reino mester tuma. E ehempel mas serio den e ley ta den caso di calamidad, pasobra ni den caso di calamidad Mike Eman mes por tuma decision. Ta mescos cu ora bo corta hala di un para cu tabata liber, pa bo sere den un haula.
E autonomía financiero cu e ta bai entrega na Hulanda, no ta toca na dje pa entrege. E ta autonomía di e pueblo di Aruba, pues prome cu e pensa mes di entrege, e mester tene un referendum, e mester consulta cu e pueblo. Si e no consulta cu pueblo, e sa cu e ta cometiendo violacionnan severo contra e derechonan di un pueblo liber manera Aruba, y nos lo no duda ningun momento pa denunci’e internacionalmente y bergonse pa esaki.
E autonomía financiero cu nos ta perde, no ta completo. Ta keda algun decisionnan cu e mes por tuma. Sin embargo ya Mike Eman a mustra cu e decisionnan ey cu ainda e mes por tuma, ta sigi cu e adicción di malgasta placa, y mes momento impone medida contra pueblo. Pasobra pa pueblo di Aruba e tin su lista di 24 medida, cu lo bin cu mas belasting nobo, ABB, financial transfer tax, lo kita mama y tata di famia, lo kita reparatie toeslag, lo corta subsidio di instancianan cu ta yuda esnan mas vulnerable. Pero den e lista ey e no tin poni cu lo baha di 9 pa 7 minister. No tin poni cu e ta bai biaha menos. Es mas, el’a caba di mustra cual ta su prioridadnan recientemente: el’a scohe pa un Green Corridor cu awor no tin prioridad, y ora CFT a puntre con bo ta bai paga p’e, ela bisa cu e ta bai suta pueblo cu un medida nobo, e financial transfer tax. Esey ta locual ta spera nos: medida pa pueblo di Aruba, y malgastamento di placa pa Mike Eman y esnan rond di dje.
Y pa e logra esey ela regala nos autonomía, y di awor en adelante ni den caso di calamidad, e mes por tuma decision. Tanto bal bo tin un prome minister, si ta Hulanda ta dicidi toch. Tanto bal bo tin un parlamento, si ta nan ta dicidi toch.
Pueblo NO a vota pa un CFT bin tuma over, pueblo NO a vota pa Mike Eman entrega nos autonomía. Pues si Mike Eman kier regala nos autonomía, e mester consulta cu pueblo prome. Fraccion di MEP lo bin cu e proposición ey durante di e reunion den Parlamento.
Expresionnan haci den e articulo aki no necesariamente ta refleha opinion di ArenaPoliti.co


c: text/html

text:
Bin celebra hunto cu bo sernan keri nos dia nacional di Himno y Bandera na Museo Arqueologico Nacional Aruba (MANA). Riba e dia special aki publico por bishita e exposicion permanente di arkeologia Arubano y e exposicion temporario “Caribbean Ties” di 10’or di mainta pa 2’or di merdia. Alabes Club Kibrahacha lo ofrece exposicion y actividad cu e tema di “Sweet old memories” .
Cu e tema aki Club Kibrahacha ta recorda e dushi tempo di antes den forma di un exposicion di pintura y mas. Ta trata di pintura riba canvas di paisahe di Aruba pinta door di miembronan di Kibrahacha, bunita obra di man y 26 potret di Aruba su naturalesa unico. Club Kibrahacha lo ofrece un “Kids’corner” y entretenimiento.
Atraccion special cu Club Kibrahacha lo trece ta 5 grupo di caha di orgel, situa diferente caminda den MANA. Lo por saca potret y disfruta di e bunita musica di cahanan di orgel. Grupo di danza aruba lo duna un bunita presentacion di baile entre 12’or – 1’or pm. Club Kibrahacha lo tin un skina di tur sorto di cos dushi tipico, manera dulce de leche, pan boyo y otro pa asina recauda fondo pa nos grandinan. Club Kibrahacha su meta ta pa demostra cu nunca ta laat pa siña algo nobo.
Fundacion 1403 lo ta presente pa bende e ultimo publicacion cientifico den e serie di MANA esta “The Archaeology of Aruba; The Pictographs and Petroglyphs. Tur esaki lo sosode entre 10’or di mainta pa 2’or di merdia cu excepcion di Chichi Snack cu lo ta presente e dia special aki te cu 6’or di atardi cu su festival di cuminda crioyo. Asina por brinda publico e oportunidad di disfruta di un dushi cuminda crioyo na Museo Arqueologico te atardi.
Chichi Snack lo ofrece publico dushi cuminda tipico manera concomber stoba, cabrito stoba, pisca hasa y sin falta su famoso BBQ, un manera di cushina cu ta data di nos antepasadonan cu a inventa e barbacoa. Pa mas o menos 12:30 pm e caravana di autonan clasico di Aruba Muscle Car Club lo yega MANA unda tin e oportunidad pa admira nan.
Gustosamente ta invita un y tur pa bin pasa un dushi rato riba nos dia nacional di Himno y Bandera na Museo Arqueologico Nacional Aruba. Entrada ta gratis. Bini un, bini tur!

robotstxt: allowed

filter: keep


text:
Apertura eksitoso di e eksposishon Boneiru Bibu: Bou di Awa
Djabièrnè pasá hende yòn i grandi a bishitá e eksposishon Boneiru Bibu: Bou di Awa. Na Terramar Museum e eksposishon akí ta visualisá kon e komunidat diverso di Boneiru ta den kontakto ku laman. E eksposishon ta konsistí di portrètnan di Kenny Ranking, artefaktonan históriko i portrètnan di FuHiKuBo i pinturanan di e studiantenan di Liseo Boneriano.
Stacey Mac Donald di Wereld Natuur Fonds i e tim di Terramar Museum a bini ku e idea pa pone e oséano sentral den e eksposishon. “E komunidat Boneriano tin un relashon fuerte ku laman i konstantemente nan ta den kontakto kuné. Pero nos no ta realisá kon importante i delikado laman ta. Ku e proyekto akí nos ke uni diferente partinan di komunidat: di e piskadó, artista, usadó rekreativo, opservadó te ku e protektor di naturalesa.”
E eksposishon ta partí den diferente sekshon. E portrètnan di Kenny Ranking ta mustra e interakshonnan entre laman i komunidat. Bo ta mira por ehèmpel hende ku ta landa, sùrf, disfrutando di laman. “Mi gusta kore rònt na Boneiru. Dor di saka portrèt regularmente mi ta drenta den kontakto ku hende. Nos ta papia tokante e manera kon nan ta eksperensiá nan besindario i Boneiru. E ta un kontraste ‘leuk’ pasó en general mi ta un persona introvertido”, e fotógrafo ta splika.
Un otro parti di e eksposishon ta mustra portrètnan i foyetonan bieu di programa di Bonaire Regatta, e kompetensia anual di zeilmentu ku ta ser organisá den òktober, pa ilustrá un parti di e historia di regata. Ora bo ta mira e portrètnan bieu i foyetonan di programa, bo por visualisá kon e paisahe, poblashon i nabegashon na Boneiru a kambia den 55 aña. Fundashon FuHiKuBo a kompartí e portrètnan i artefaktonan ku e museo.
E vishon di hóbennan tambe ta bini dilanti. Durante lès di biologia e studiantenan di Liseo Boneriano a traha pinturanan pa visualisá nan relashon ku laman. E studiantenan a pinta nan memorianan di laman i nan vishon pa ku e oséano. Pa stimulá un diálogo, bishitantenan por a duna kontesta riba e pregunta kon hende por tin un relashon duradero ku laman. E bishitante por a skirbi su opinion riba un blachi i pon’é riba un bòrchi.
Rondó di Boneiru tin vários boto ku a senk. Un di nan, titulá Mairi Bahn òf Windjammer, a senk na aña 1912, e tabata mas ku 55 meter bou di awa i awor ta un lokalidat tékniko popular pa sambuyá. Ora e boto a senk, nan a kita e figura di kabes (‘boegbeeld’). Lodewijk Gerharts i Jules Heitkönig a hòrta e figura akí for di JatoBaco na aña 1952. Nan a pon’é den e bar di Hotel Zeebad, ku aktualmente ta Divi Flamingo Beach Resort. Marina Hulandes a hòrta e figura dos biaha i transportá esaki pa Hulanda. Afortunadamente e figura di kabes a regresá na Boneiru i na aña 1990 a bira propiedat di kapitan Don Stewart, kende a inisiá e industria di turismo di sambuyamentu na Boneiru. El a identifiká su mes komo un aktivista di medio ambiente i p’esei a pinta e uñanan di e figura di kabes bèrdè. Janet Thubault, su biuda, a fia Terramar Museum e figura di kabes na aña 2016. E figura akí tambe ta forma parti di e eksposishon. Informashon chistoso: e uñanan dje figura di kabes ta pintá bèrdè ketubai.
Por bishitá e eksposishon Boneiru Bibu: Bou di Awa te ku 4 di novèmber. E eksposishon ta forma parti di un proyekto kaminda Wereld Natuur Fonds den kolaborashon ku Terramar Museum lo organisá diferente aktividat. E proyekto tin un durashon di 2 aña.


text:
Konsekuensia Di Humamentu
Si bo ta un humadó diario esaki por tin hopi peliger pa bo salu. Esaki ta bini dor di e huma ku bo ta inhalá. Pero esaki por tin hopi peliger tambe pa esun ku bo ta huma banda di dje tur dia den kas. E persona aki tin mesun chèns ku bo di haña diferente tipo di kanser.
Hopi hende ta pensa ku humamentu tin solamente kanser na pulmon komo konsekuensia. Pero humamentu ta kousa muchu mas sorto di kanser manera:
• Kanser na boka di matris
• Kanser na pechu
• Kanser na blas
• Malesanan kardiovaskular
• Kanser na garganta
• Kanser na boka
• Kanser na higra
• Kanser na stoma
• I mas……
Humamentu pasivo
Drenta den kontakto ku huma di tabako den kas, aunke e persona mes no ta huma. Esaki ta e huma ku bo ta inhalá(tur dia den kas) dor di un persona ku si ta huma(Fuente:VIC)
Esaki kiermen ku ora bo huma tur dia den kas anto bo ta biba ku mas persona(kasa, yunan o demas), nan tambe tin e mesun rísiko di haña e sortonan di kanser manera e persona mes ku ta huma.
Humamentu pasivo por trese serka un adulto chèns riba kehonan króniko respiratorio. I serka muchanan humamentu pasivo(ora bo huma tur dia den nan bisindario) por trese e chèns pa haña infekshon i un frekuensia haltu pa simptomanan respiratorio.
Humamentu pasivo por tin tambe un efekto negativo riba e funshon di pulmon di muchanan i esaki por kousa un empeorashon di asma serka muchanan.
Un par di efekto positivo riba bo salu ora bo stòp di huma:
Tempu Efekto
Despues di 20 min ku stòp bo preshon i pulso di kurason ta baha
Despues di 12 ora ku stòp karbon den sanger a baha na normal
Despues di 1-9 luna ku stòp tosa di humadó ta baha i tin mas rosea
Despues di 12 luna ku stòp risiko malesanan cardiovascular ta baha
Fuente: WHO, 2014


text:
Búskeda di hòmber pèrdí.
KOMUNIKADO DI PRENSA 394 / 2020
9 òktober 2020
Búskeda di hòmber pèrdí.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hómber, Jonathan Ramon Montilla Garcia (Toto), nasé na
Venezuela di 23 aña di edat.
Dia 30 di yüli 2020, den oranan di anochi Jonathan a sali su kas na Sto. Domingoweg pa bai
Venezuela ku boto pa bai wak su mama ku ta malu. For di 30 di yüli no a tende nada mas di
Jonathan ni e no a yega Venezuela.
Polis ta supliká tur hende ku por duna kualke informashon tokante di Jonathan pa tuma
kontakto ku polis na number di telefòn 917 òf na e number anónimo 108.


text:
No ta pa prome biaha comerciante di bendemento di accessorio ta duna kehonan patras di WAF chikito caminda pa hopi aña tin situacion di tubo cu a kibra y ta trece mal holo.
Comerciante sr. Ady Saladin ta bisa cu e mal holo aki pa basta tempo a bin cu keho di turistanan cu tabata yega for di barco, comerciantenan cerca pero nunca a haya atencion necesario.
Ultimo tempo esaki a bira piyo, cambio di clima y persona ta sigui disgusta cu e mal holo. Sr. Saladin ta splica cu un tubo kibra, awa sushi di hende ta sali conhuntamente cu papel di pos cu ta trece holo y un bista desagradabel.
Sr. Saladin ta pidi pa autoridad concerni tuma nora di e kehonan aki cu tin aña biniendo. E tubo cu e sushi ta sali bay lama, awo cu tubo kibra, hende rond tambe ta wak esaki ‘nos ta haya constantemente holo’.
E tiki turista cu ta biniendo awo tambe tin cu soporta e holor aki. Nan a haci yamada na cierto instancia y departamento pa nan wak y compronde, pero ta puro papiamento y no ta bin solucion. E situacion ta cu tur e sushi ey tambe ta afecta e bista di lama.
“E ultimo dos siman, bo por ripara cu e lama ta scur di tanto sushi cu ta sali. E 24 ora pa dia cu ta keda draai ta bay riba lama. Tempo di Lagoen, gobierno a pone a atencion pero cu nos no, nos tin tres tubo cu ta afecta e situacion ako”, e ta splica.
Sr. Saladin ta bisa cu e mal holor aki ta malo pa nan salud ‘nos ta keda guli e holor aki’ tambe ta afecta e beach y awo cu tin e hotel biniendo acerca, e ta bisa lo afecta esnan cu tambe ta kedando den hotel y ta cana cerca y no ta wak un bech agaradabel.
Segun sr. Saladin e tubonan tin mas cu 50 aña nan pero ‘sinceramente nan no sa mas cuanto ta bay warda pa bin cu solucion’ e ta bisa e efecto ta cu e tubonan ta hopi bieu.
Un otro punto cu sr. Saladin a menciona ta cu e ta spera cu parking lot trece solucion bek, awo cu no tin luga pa turista para, e ta haci e situacion mas dificil pa nan por bende nan producto, mirando cu trahado di casino of den area ta esnan cu ta tuma e area di parking ‘ta spera cu mensahe yega y trece solucion’.


text:
Pronóstiko di tempu pa Kòrsou i bisindario bálido te djamars mainta 06:00 o.l., 14 di yüli 2020.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 14 di yüli 2020.
Kompilá: djaluna 13 di yüli 2020, 05:00 o.l. (09:00 UTC).
Tempu: Por lo general parsialmente nublá ku chèns pa algu di áwaseru durante oranan di mañan mainta.
Temperatura máksimo lo alkansá 30ºC i temperatura mínimo 26ºC.
Solo ta sali 06:18 i ta baha 19:05 o.l.
Bientu: Generalmente ost i moderá; forsa 3 te 4 (12 te 30 km/ora, 07 te 16 nudo). Durante di dia i momentunan ku posibel áwaseru, bastante fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora un ola tropikal situá den nos área lo sigui move wèst i ta alehá su mes for di nos region. Pa e motibu aki, mas nubia lo pasa de bes enkuando riba nos isla ku por generá algu di áwaseru, prinsipalmente durante oranan di mainta. Mas aleu, e fluho di bientu lo mantené un forsa generalmente moderá den nos área durante e próksimo dianan.
Kondishon di laman: Moderá ku altura di olanan di 1 pa 1.5 meter (3 pa 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djarason mainta: Parsialmente nublá i generalmente seku.
Meteorólogo: Abraham.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 14 di novèmber 2016.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 14 di novèmber 2016.
Kompilá: Djadumingu 13 di novèmber 2016, 17:00 o.l. (21:00 UTC).
Tempu: Parsialmente nublá, temporalmente hopi nublá ku lokalmente algun áwaseru. Tin un posibilidat chikí pa bos ku welek.
Temperatura máksimo lo alkansá 32°C. i temperatura mínimo 25̊C.
Solo ta sali 06:33 i ta baha 18:08 o.l.
Bientu: Por lo general for di direkshon ost i moderá; forsa 3 te 4 (12 te 30 km/ora, 7 te 16 nudo).
Situashon general: Un disturbio riba parti oriental di Área di Karibe den próksimo 24 ora lo sigui generá algun área di nubia riba nos region. Den e nubianan aki espesialmente djadumingu lo desaroyá lokalmente algun áwaseru. Un par di nan lo pasa de bes en kuando riba vários parti di Kòrsou.
Kondishon di laman: Trankil te moderá ku altura di olanan entre di 0.5 i 1.5 meter (2 te 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djaluna mainta: Por lo general parsialmente nublá ku algun áwaseru lokal.
Meteorólogo: Figueroa
E próksimo boletin di tempu lo wòrdu publiká djadumingu 11:00 o.l. (15:00 UTC)


text:
ORANJESTAD,Aruba
Prome Minister ta avisa trahadonan publico cu nan tin cu bay entrega sino nan lo no tin salario dentro di dos pa tres luna pero na mes momento cu e ta bisa esaki, Evelyn Wever Croes no kier papia di fixmento di su hendenan prome cu yuda pueblo.
Melvin Tromp di partido AVP ta mustra cu for di algun dia caba ya pueblo no ta hayando ningun noticia for di Prome Minister cu ta positivo, solamente ta e pinta un scenario macabro di economia di e pais pero sin solucion concreto cu su gobierno lo bay trece pa atende cu esaki.
“Como Prome Minister di e pais, bo mester ta e guia, e figura cu pueblo henter lo mira pa haya sa e solucion di loke ta pasando den nos pais y rond mundo pero aki ta tanto bal, ya cu tur loke ta bin dilanti ta e palabra sagrado di Evelyn Wever Croes y su partido, esta medida tras di medida.
Pa colmo ya caban Evelyn tabatin curashi di impone medida riba pueblo den un tempo cu el a priminti pueblo solucion pa tur problema, pues den e ambiente cu ta reinando aworaki, Evelyn ta sinti su mes comodo y den su vision politico.
Prome cu Prome Minister a bin dilanti y anuncia publicamente cu trahadonan publico lo tin cu bay entrega, el a dicidi di atende un reunion publico prome riba CITGO, pa confirma e areglo cu su gobierno kier cera cu CITGO pa asina absolve e compania aki di mas di 300 miyon di florin cu e tin cu paga pa incumplimento di contract.
Un reunion cu a wordo yama bou di presion di coleganan den coalicion pa asina por sigura cu e coalicion lo sigui dilanti sin problema pero a lo largo ta pueblo lo carga e consecuencianan di e terkedad aki.
E reunion riba CITGO tabata simplemente pa cuminsa habri caminda pa yega na solucionnan beneficioso pa amigo y famianan, pa sponsor y otro sostenedonan y ora cu nos tuma nota di cierto desaroyonan cu ta tumando luga alrededor di e refineria, por mira cu ta fixmento di cos tin pa sigura cierto grupo of hendenan, di stabilidad financiero na luga di sigura pueblo un futuro financiero stabiel.
Mientras cu e desaroyonan aki ta tumando luga caba pa reparticion di propiedadnan di e refineria y CITGO, nos por bisa cu ta practicamente bisto cu e director nobo pa Refineria di Aruba, tin nomber y faam caba, mirando su presencia caba den un compania cu e tabata kier a mira disparce for di Aruba.
Sinembargo ora cu cosnan planea no a sali na su bentaha, awor e oportunidad grandi aki ta surgi pa su persona y e stoel di director di RDA ta esun mas logico cu e tin cu ricibi y lo bay haya tambe segun informacionnan concreto cu nos a ricibi.
E tipo di desaroyonan aki ta bolbe confirma e mentalidad di un gabinete Wever Croes cu nunca tabatin pueblo na pecho, cu nunca a bin dilanti y duna pueblo algo positivo, duna espacio financiero pa nan por biba miho.
Gabinete Wever Croes tabata un gobierno di medida, un gobierno cu ta specialisa den ranca placa di pueblo y comercio, creando un inflacion cu awor lo bira ainda pio dor di e situacion di corona virus.
Anto ora cu pueblo di Aruba ta na merced di un gobierno cu no tin vision, un gobierno cu no ta sinti pa interes di pueblo, un gobierno cu a gaña pueblo pa haya pueblo su voto, e situacion ta bira ainda mas serio, sigur ora cu e Prome Minister Evelyn mes ta bin dilanti practicamente tur dia, pa recorda trahadonan publico cu nan tin cu entrega.
Ya Evelyn su gobierno a haci di nan parti caba, esta di entrega miyones na e compania CITGO pero pueblo tin cu wordo castiga pa tanto falta di capacidad di un gobierno sin vision y sin solucion,” miembro di partido AVP, Melvin Tromp a declara.


text:
29 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
29 di yüni ta e di 180 dia di aña (181 den un schrikkeljaar) riba e kalènder gregoriano. Ta resta 185 dia pa e aña terminá.
A sosodé[editá | editá fuente]
- 1589 - A funda e siudat di La Guaira ku ta konsiderá e puerto di entrada di Venezuela]].
- 1976 - Seychelles a independisa di Reino Uni.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Seychelles - Dia di Independensia
- Boneiru (na Nikiboko), Guatemala, Mexico - Fiesta di San Pedro


text:
EXAMEN DIGITAL
LUGAR:
- Dominicanessenstraat 33
DOCUMENTO:
- Papel di Examen
- ID of Paspoort
- Permiso valido (Si no tin nacionalidad Hulandes)
EXAMEN DI TEORIA TA CONSISTI DI:
Categoria A :
- 20 Pregunta di e reglanan di trafico
- 10 Pregunta tocante borchinan di trafico
- 15 Pregunta tocante situacionnan di preferencia
- 5 Pregunta tocante conocemento adicional (extra kennis)
50 Pregunta -30 minuut – 5 fout/eror maximo
Categoria B:
- 30 Pregunta di e reglanan di trafico
- 10 Pregunta tocante borchinan di trafico
- 10 Pregunta tocante situacionnan di preferencia
50 Pregunta -30 minuut – 5 fout/eror maximo
Categoria C :
- 20 Pregunta di e reglanan di trafico
- 10 Pregunta tocante borchinan di trafico
- 10 Pregunta tocante situacionnan di preferencia
- 10 Pregunta tocante conocemento adicional (extra kennis)
50 Pregunta -30 minuut – 5 fout/eror maximo
Categoria D :
- 20 Pregunta di e reglanan di trafico
- 12 Pregunta tocante borchinan di trafico
- 8 Pregunta tocante situacionnan di preferencia
40 Pregunta -21 minuut -4 fout/eror maximo
Categoria E :
- 20 Pregunta di e reglanan di trafico
- 10 Pregunta tocante borchinan di trafico
- 5 Pregunta tocante situacionnan di preferencia
- 5 Pregunta tocante conocemento adicional (extra kennis)
40 Pregunta -21 minuut – 4 fout/eror maximo
EXAMEN PRACTICO
LUGAR:
- Santa Cruz
DOCUMENTO:
- Papel di Examen
- ID of Paspoort
- Papel di Dokter
- Permiso valido (Si no tin nacionalidad Hulandes)
REGLANAN DI EXAMEN
Ariba dia di examen e siguiente reglanan ta conta:
- 1. E candidato mester ta decente bisti.
- No ta acepta:
- a. Saja hopi cortico (Mini rok).
- b. Carson hopi cortico (Hot-pants).
- c. Slof na pia.
- d. Body-shirt.
- 2. Den caso cu e candidato no presenta na tempo pa su examen, e no lo por pasa examen mas. Pues wak pa tei por lo menos 10 minuut prome cu e ora di examen.
- 3. E candidato mester avisa dos dia prome cu su fecha di examen cu e no por pasa su examen mas.
- 4. E vehiculo di motor den cual e candidato ta pasa su examen mester cumpli cu e exigencianan di e Lei di trafico (Landsverordering Wegverkeer).
- 5. E vehiculo den cual e candidato ta pasa su examen mester cumpli cu e categoria di rijbewijs cu e ta desea.
- 6. Den caso cu e vehiculo den examen ta wordo pasa no ta automatic e mester tin dobbel brik y dobbel clutch.
- 7. Ariba e dak di e vehiculo di motor den cual e examen ta tuma luga mester tin na e parti patras un borchi cuadra color blanco cu tin un haltura y hanchura di 17.5 cm, den cual un “L”cu letter mayor color blauw of pretu.
- 8. Ariba e windshield (dilanti) y e glasnan di bentanan cu ta keda na banda drechi y robes di e chauffeur no por tin ningun material poni (geplak) cu por baha e visibilidad tanto di paden como di pafo (papel di tint).
- 9. E interior di e vehiculo mester ta den un estado nechi.
Den caso cu no ta cumpli cu un di e reglanan aki’riba menciona e candidato no lo por pasa e examen, e examinador ta dicidi.
Regla ora di keho:
Den caso cu e candidato no ta di acuerdo cu e resultado di su examen e por manda su keho por escrito na e hefe di e Oficina di Examen di Rijbewijs.
PRACTICA DI EXAMEN
PRACTICA :
Controlacion door di e examinado:
- Un comprobante cu bo a paga seguro valido
- Un comprobante di keur valido
- Un comprobante cu bo a paga number di auto
- Stuur na man robes
- Bentana no mag tin tint scur
- Lus di señal
- Lus di brik
- Lus di reverse
Actonan di preparacion:
- Drecha e stoel pa bo sinta drechi y bo lomba no ta dobla
- Drecha e spielnan tanto paden como di pafo
- Bisti faha di seguridad
Start y paga motor:
- No sende motor ni den drive ni den reverse
- No purba keda sende e auto ora e la start caba
- No duna dimas gasolin ora di start motor
- Ora di paga motor no draai e banda drechi
- no paga e motor den drive ni den reverse
- ora di paga motor:
- Mantene pia riba brake
- Pone auto den Park
- Pone brake di man
- Paga motor
- Los faha di seguridad
- Wak den e spiel patras
- Habri porta cu man drechi
- Baha y cana contra e trafico
Stuur:
- Mantene auto STRET riba caminda
- No core mucho na banda links
- No core mucho serca di e acera
Primi gasolin y brake pedal:
- Ora di maneha ta uza SOLAMENTE pia drechi
- No primi gasolin mucho aden ora di cuminsa core
- Ora di brake no brake duro dibiaha
- E proceso di brake, mester primi e brake suave y no di golpi
- Ora di brake wak den bo spielnan y brake GRADUALMENTE,
e auto no mag di brake den un shot.
Cuminsa core:
- Ora di cuminsa core wak den bo spiel paden, spiel pafo, bo
huki morto
- Primi gasolin den un manera modera
Geldigheid Examen Datum
Indien de kandidaat voor een examen niet heeft voldaan aan de eisen van het theorie- of praktijkexamen, krijgt hij de mogelijkheid om binnen 3 maanden na de weigering een herexamen af te leggen.
Resultaat geslaagd voor theorie examen 25 January 2022
Praktijk datum geldig tot 25 January 2023 (1 jaar na resultaat geslaagd voor theorie examen)
Resultaat geslaagd voor praktijk examen 25 April 2022
Formulier geldig voor 3 weken
Het aanvragen en maken van een rijbewijs geldig tot 25 April 2023 ( tot 1 jaar na resultaat geslaagd voor praktijk examen)


text:
ORANJESTAD (AAN) – Formacion Social ta bezig cu inscripcion di un grupo nobo.
Den conferencia di prensa a hiba palabra señor Tim van Wijk, Commandant MSKAV, señor Richard Kelly, Companie Commandant di Arumil (Mayor Kelly), Jessica Ras, Coordinador SVT, Joshua Figaroa y Jean kock, Cursiste4a SVT 15.
Comandante Richard Kelly a splica cu SVT tambe ta un di su tareanan cu e ta percura pa cana bon, pero no a elabora mas di e tema, sino cu el a pasa palabra mesora pa señor Joshua Figaroa, Hoofd Instructeur SVT, Sargento di Arumil, y mentor di e Train Unit cu ta envolvi den e aspecto di disciplina, trabao di grupo, y training. Sargento Figaroa a splica cu e parti di entrenamento ta di tres luna.
E prome tres simannan e cursistanan ta keda cera paden, y esaki pa nan haya confianza den e samenwerking, kiermen pa e hobennan confia den nan mes y den nan team, traha cu e coleganan den nan grupo, y tres siman despues, ora nan haya nan chens di bay cas nan tin cu bay traha riba nan mes, ora nan ta bay den nan bida social pafo nan tin cu anticipa y practica loke nan a haya durante nan entrenamento. Despues nan ta bin bek paden, nan ta keda den e simannan y fin di siman ta bay cas bek.
Den e cuatro lunanan di e fase di Militar, nan ta haya loke ta disciplina, norma y respet (con pa trata hende cu respet). Tambe nan ta haya diferente les y training, cu ta forma parti di ta militar, unda nan tin otro tipo di disciplina tambe, por ehemplo con nan ta reacciona den mondi, kico nan por haci den mondi y nan ta siña con pa sobrebibi.
Tambe nan ta haya training con pa keda resting bao di presion, pa asina nan hiba nan entrenamento trankil no obstante cu ta bao presion.
Sargento Figaroa a haci un invitacion na e hobennan eyfo pa inscribi pa otro aña cu e curso ta cuminza dia 6 di Maart 2023. Tambe via e facebook page di Formacion Social por haya mas informacion y tambe e formulario di aplicacion pa SVT.
E rekisitonan pa forma parti di Formacion Social ta, por ehemplo, ta un persona cu ta haci movecion; di aki pa Maart tin un periodo cu e aspirante por core un tiki. Nan ta haci un test di salud, test di condicion fisico, pa wak mas of menos con e hoben ta para, y djey e ta drenta e opleiding y haya e parti di disciplina, etc. Pa loke ta edad, e hoben por drenta cu 17 aña pero bayendo pa 18 te cu 24 aña.
Seguidamente, Jessica Ras, Coordinadora di Formacion Social, a reitera cu Arumil ta bezig cu inscripcion di un grupo nobo. El a recorda cu na November aki ya tin 11 aña caba haciendo e trayecto di Formacion Social (SVT).
Pa otro aña nan tin den plan cuminza cu un grupo di mucha homber dia 6 di Maart y na Augustus lo cuminza cu e di dos grupo di SVT damas. E tambe ta invita e hobennan y nan mayornan pa bin Mariniers Kazerne mas pronto posible pa asina e hobennan cuminza cu e procedure di seleccion, pues no solamente inscribi.
El a agrega cu cada trayecto ta dura un aña largo parti den dos fase, di cual e prome parti ta esun militar y semi-militar, unda ta enfoca riba e parti di disciplina y con e hobennan por traha den team, traha riba nan mes y como grupo. Ora nan caba e prome cuater lunanan ta sigui e parti di enseñanza unda nan ta haya diferente curso, nan ta bay core stage na un compania priva of di gobierno, y tur Diaranzon ta den Mariniers Kazerne pa haya training cu ta dura ocho luna, y ora nan finaliza e hobennan ta wordo guia pa wak kico nan kier haci, si busca un trabao, sigui un opleiding, of bay scol. Nan ta busca informacion pa asina e hoben bay aplica sea pa curso, opleiding of trabao.
https://diario.aw/categories/noticia/general/inscripcion-pa-un-grupo-nobo-di-formacion-social-a-cuminza-y-ta-invita-hobennan-pa-aplica#sigProId011ba40073


text:
ORANJESTAD- Tur cos ta mustra cu unabez cu e ley fiscal nobo keda cla, e lo por conta cu cambionan mas balansa manera proponi pa e.o. gremionan comercial y Raad van Advies. Tabata diaranson mainta, cu gobierno y conseheronan, tabata tin un reunion cu directora di Departamento di Impuesto (DIMP) sra. Luenne Gomez. Topico di e reunion tabata e cambionan fiscaal importante den e leynan di impuesto. Durante e reunion, sra. Gomez a duna un “update” di con ta bayendo cu e cambionan y e puntonan importante cu mester tene cuenta cu ne, mirando cu cambionan fiscal semper tin un impacto riba economia y comercio.
Segun sra. Gomez, gremionan a indica cu nan tabata tin diferente reserva y cambionan cu nan a propone. Raad van Advies tambe a manda conseho na DIMP na unda ta conseha pa kita cierto reservanan cu tin y cu ta hunga un rol den practica y tambe den comercio. Sra. Gomez a splica cu DIMP a tene cuenta cu e cambionan propone pa gremio y e consehonan di Raad van Advies y ta trahando actualmente riba e cambionan di e ley. Unabes cu tin e puntonan final, DIMP lo sali duna mas informacion riba e cambionan. Na momento cu e ley aki ta cla, Aruba lo por conta cu un plan di impuesto mas balansa cu ta duna espacio pa un surplus den presupuesto di pais Aruba pero dunando tambe oido na nos comercio
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
DVG ta splika maneho di testing; ningun momento a para laboratorio priva di sigui test, ta solamente e sistema di “Drive-thru” a wordo suspendi.
Oranjestad, Aruba 10 augustus 2020
Manera comunidad por tuma nota durante di e dianan aki, tin un aumento den cantidad di casonan positivo di COVID-19. Compañando e subida aki ta importante pa informa comunidad kico ta e maneho y procedera di Departamento di Salud Publico relaciona cu Covid-19 testing.
Na momento cu Aruba a conoce su promer caso di COVID-19 na luna di maart 2020 diferente procedura a keda acorda manera; e tipo di test unda e methodo di Polymerase Chain Reaction (PCR) a wordo acorda pa detecta casonan na tempo y isola esakinan inmediatamente.
E unico laboratorio cu desde inicio na luna di maart 2020 tawata encarga pa ehecuta e PCR testnan aki tawata Lab-HOH, debi na e validacion di test y metodo cu e laboratorio a ricibi door Rijksinstituut voor Volksgezondheid en Milieu (RIVM) di Hulanda y tambe debi na e cooperacion intenso cu ta existi entre Departamento di Salud Publico (DVG) y RIVM.
Na luna di maart ningun otro laboratorio priva nan PCR TEST tawata valida pa RIVM y pa e motibo aki durante tur e lunanan ey LABHOH tawata e unico laboratorio cu por a haci e PCR testnan na Aruba.
No obstante cu Aruba tabata na 0 caso positivo, Departamento di Salud Publico conhuntamente cu diferente actornan a sigi traha pa asina crea diferente protocolnan pa prepara nos Isla na momento cu habri frontera bek. Un di e condicionnan indica pa Hulanda den esaki tawata ampliacion di nos capacidad local pa por ehecuta mas PCR test pa COVID-19.
Asina a sigi un periodo di preparacion y na unda cu diferente laboratorio priva a mustra interes na Gobierno di Aruba cu nan lo por contribui na amplia capacidad di PCR test pa COVID-19. Mirando e importancia di mantene e calidad y siguridad di e PCR test, un exigencia di Gobierno tawata cu e PCR test di laboratorionan priva mester wordo valida pa RIVM di Hulanda y tambe mester cumpli cu diferente criterianan di seguridad y calidad.
Despues di un periodo di validacion di e PCR test di laboratorionan priva door di RIVM na Hulanda finalmente algun laboratorio priva a haya “Luz berde” di parti Departamento di Salud Publico pa por haci e PCR testnan aki.
Mester menciona tambe cu e PCR testnan cu a wordo valida door di RIVM di e laboratorionan priva a wordo inspecciona pa Inspectie Volksgezondheid Aruba (IVA) pa asina sigura cu nan ta cumpli cu tur e criterianan di calidad y seguridad.
Di e forma aki laboratorionan priva por a cuminsa haci PCR TEST na Aruba. Tambe a aproba pa laboratorionan priva por traha hunto cu compania di seguro pa asina ofrece nan servicio como parti di e pakete di seguro obligatorio di COVID-19, na nos bishitantenan cu manifesta sintoma.
Ta importante pa informa cu e maneho di test ta uno stipula pa DVG conhuntamente cu Crisisteam. Tur persona local cu tin sintoma por hasi nan PCR test GRATIS ariba indicacion di nan dokter di cas of DVG conforme e ‘’Case defination’’. Nos ta urgi tur hende cu na momento cu ta sinti sintoma acudi na nan dokter di cas pa asina indica si mester hasi e PCR test.
Laboratorionan priva tambe tin cu sigui e maneho di DVG (di cumpli cu triage) y tin e obligacion pa meld tur caso di inmediato na DVG. Ta keda na cada ciudadano pa determina pa nan mes si nan ta desea pa paga pa haci nan PCR test of acudi serca nan dr di cas pa un test gratis.
Gobierno y DVG ta desea aclarea cu ningun momento a stop laboratorionan priva pa haci PCR testing. Loke a wordo para te proximo aviso ta Drive-thru testing. E maneho di gobierno pa PCR testing pa laboratorionan priva ta cu mester entrega resultado dentro di 24 ora. E utlimo dianan debi na e demanda pa PCR test tawata hopi halto no por a cumpli cu esaki y ta pone cu drive thru testing no por sigui tuma lugar por lo pronto.
Ta pidi pueblo en general pa sigui cumpli cu e reglanan. Mantene distancia social di 1,5 m, bisti “mondmasker” ora no por mantene e distancia di 1,5m of ora cu drenta un establecimiento, laba man y/of hasi uso di handsanitizer y evita aglomeracion.


text:
Publiká riba 25 Yanüari 2022
WILLEMSTAD – Ministerio di Enseñansa, Siensia, Kultura i Deporte (ESKD) ta informá ku kada bishita na un skol mester keda organisá konforme e reglanan vigente. E reglanan akí no ta regla ku Minister Sithree van Heydoorn a introdusí, pero ta reglanan ku semper tabata tei. Ta asina ku pa bishitá un skol públiko mester pidi outorisashon na direktiva di e skol.
Direktiva di skolnan públiko tin reglanan ku nan mester tene nan mes na djé pa por laga un persona òf organisashon drenta skol. Meta di e reglanan ta na promé lugá pa protehá e privasidat di mucha, maestro òf dosente i pa salbaguardiá seguridat na skolnan. Prinsipalmente awor akí ku mester tene kuenta ku e reglanan vigente relashoná ku e pandemia di COVID-19.
Un parti importante di esaki tambe ta pa enseñansa keda duná den trankilidat komo ku hopi biaha un bishita por trese distraishon i interupshon na e proseso di enseñansa. P’esei esaki mester keda prepará di forma ordená pa asina minimalisá e interupshon ku un bishita imprevisto por kousa. Tambe ta na su lugá pa – previo na un bishita – puntonan di agènda keda palabrá pa ámbos partido pa asina garantisá ku e interkambio di informashon ta kompleto i korekto. Esaki ademas ta sòru ku kaminda ta nesesario tur aktornan relevante tambe ta presente.
Resientemente un parlamentario a trata na bishitá un skol sin ku e Direktiva di Skolnan Públiko i e Kabes di Skol konserní a ser poné na altura na tempu pa por hasi e preparashonnan nesesario. Esaki a pone ku e bishita no por a sigui komo ku e direktiva di skolnan no a prepará esaki huntu ku funshonarionan, ni e tim di maneho konserní ku ta responsabel pa e skol. Semper e direktiva di skolnan mester pèrkurá pa garantisá kontinuidat di e proseso di enseñansa.
Ministerio di Enseñansa, Siensia, Kultura i Deporte huntu ku Direktiva di Skolnan Públiko semper ta habrí pa duna informashon i ta aploudí tur inisiativa, pero esaki semper mester kana konforme e reglanan vigente. Pa mas informashon den kuadro di bishita na skol por tuma kontakto ku e Direktiva di Skolnan Públiko na telefòn 466-6111 òf via di e-mail info@dos.edu.cw.


text:
Diaranson 8 di maart den Compleho Deportivo Franklyn Bareño na Piedra Plat lo tuma lugar un wega internacional di Damas ora cu e team campeon di Aruba esta Sv Britannia Slenda enfrenta e team campeon universitario esta Barry University. E wega lo cuminsa pa exactamente 6:30 di atardi y lo wordo dirigi pa refreenan internacional. Sv Britannia Splenda ta e campeonnan indiscutibel di Aruba y sigur e team di Piedra Plat / Paradera ta bon prepara pa enfrenta e team Mericano.
E team di Barry University ta di vacacion akinan na Aruba y ta probecha e momento pa keda den condicion y di e forma aki a busca un wega contra di Sv Britannia Splenda. Actualmente e seleccion di Aruba Damas U-17 ta den preparacion pa cuminsa hunga eliminatorio pa mundial y esaki ta un bon oportunidad pa alghun di nos hungadornan midi forsa contra di un team di nivel halt. Entrada lo ta completamente gratis y bar y cushina lo ta bon surti. Un invitacion ta bai na tur fanatico di bon futbol pa bin apoya nos mucha muhernan den nan compromiso serio awe diaranson den C.D. Franklyn Bareño na Piedra Plat.
Club
Sv Britannia Damas vs Barry University USA
Diaranson 8 di maart den Compleho Deportivo Franklyn Bareño na Piedra Plat lo tuma lugar un wega internacional di Damas ora cu e team campeon di Aruba esta Sv Britannia Slenda enfrenta e team campeon universitario esta Barry University. E wega lo cuminsa pa exactamente 6:30 di atardi y lo wordo dirigi pa refreenan internacional. Sv Britannia Splenda ta e campeonnan indiscutibel di Aruba y sigur e team di Piedra Plat / Paradera ta bon prepara pa enfrenta e team Mericano.
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
KRALENDIJK – Riba dia 28 i 29 di òktober lo selebrá e apertura ofisial di planta di awa na Hato. Pa motibu di seguridat i medidanan di COVID -19 pa distansia i higiena WEB ta selebrá e festividatnan den diferente grupo chikitu.
Na aña 2020 i 2021 WEB a realisá vários meta importante. Pero pa motibu di COVID-19 esakinan no por a keda selebrá. Na e momentu aki WEB tin e apertura di planta nobo di awa di bebe i a finalisá e proyekto di reparashon i ekspanshon di pipanan di awa di irigashon entre Hato i Belnem, E promé selebrashon tabata dia 25 di òktober pa e penshonadonan.
Durante di e enkuentro festivo aki na Eddy’s Restaurant Alfredo Koolman, CEO di WEB a duna informashon di e proyektonan mas resien di WEB. Invitadonan por a disfrutá di un dushi desayuno akompañá ku músika.
WEB ta gradesí tur su penshonadonan pa nan dedikashon. Nan kontribushon ta invaluabel pa e éksito di WEB i komunidat di Boneiru.


text:
Aqualectra ta introdusí su ret di meternan digital i inteligente di awa i koriente komo parti di proyekto Advance Metering Infrastructure (AMI). Implementashon di e sistema avansá di AMI ta nifiká ku awor por tin komunikashon entre e meternan inteligente (di meter pa meter) i tambe komunikashon entre e meternan inteligente i Aqualectra mes direktamente via un nètwèrk di radio frekuensia. Di e forma aki Aqualectra ta risibí tur data relevante pa por funshoná optimalmente.
E proyekto AMI tin un durashon di mas o ménos 3 aña. Durante e periodo aki Aqualectra lo kambia tur meter di awa i koriente na Kòrsou.
Aqualectra ta hasi uzo di e téknologia di AMI ku e meta prinsipal pa mehorá servisio na kliente i yuda Aqualectra operá di forma mas efektivo.
• Ta tempu pa kambia Kòrsou su infrastruktura di meter
• Pa duna mihó servisio na kliente
• Pa eliminá falta di informashon den e sistema di Aqualectra
• Pa eliminá ladronisia
• Pa yuda Aqualectra detektá e motibu mesora na momentu ku koriente kai afó, di forma ku por restourá esaki mas lihé
• Pa yuda ku mantenshon preventivo di e ekiponan kual lo resultá den stabilidat mas haltu di koriente
• AMI ta yuda e kliente detektá lèkazje di awa i oumento apnormal den konsumo
• E infrastruktura di AMI ta diseñá pa yuda detektá koriente di alto voltahe promé e yega kas òf negoshi i kima òf daña aparatonan elektróniko• E meternan inteligente ta sòru pa presishon di resibunan
• E meternan inteligente ta yuda e kliente manehá uzo di awa i koriente mihó i mas konsiente
• No mester di muchu molèster pa hasi kambio di un òf otro servisio. Pronto klientenan lo por manda un petishon digital i Aqualectra ta hasi e kambio mesora ‘online’
E diferensia prinsipal ta ku e meter inteligente ta registrá i manda e informashon di forma digital i ‘wireless’ bèk pa Aqualectra, eliminando e nesesidat pa un hende bishitá bo kas òf negoshi mensualmente pa kolektá informashon di e meter. Ademas, e meter inteligente ta kolektá informashon di uzo i tambe di voltahe ku mas presishon i regularidat.
Komo ku meternan inteligente ta digital, nan ta midi konsumo ku mas presishon kompará ku meternan analog. Alabes, Aqualectra ta tèst e meternan riba un base regular pa konfirmá un operashon sólido.
Miyones di meternan inteligente a keda instalá den e último 10 añanan. E emishonnan anual di RF (Frekuensia Radial) i eksposishon humano di uso di telefòn selular ta mas o ménos 1,000+ bia mas tant uku esun di e meter inteligente.
Aqualectra ta hasi uzo di e téknologia di AMI ku e meta prinsipal pa transformá i mehorá operashon i servisio na kliente. Ta hasi esaki aworakí ku implementashon di fase 1 di e proyekto di AMI, kual ta remplaso di e ret di distribushon analog ku tin aktualmente na Kòrsou. Ta remplasá tantu meter di awa komo koriente, pa meternan digital i téknikamente avansá.
Esaki ta enserá ku empleadonan lo pasa promé na kas pa inspekshoná e área kaminda e meter analog ta. Nan ta kontrolá e instalashon pa wak sim ester hasi un òf otro reparashon promé ku instalá e meter inteligente. Den kaso ku mester hasi reparashon, lo plania esaki i informá e kliente debidamente. Finalmente lo kita e meter analog i instalá e meter inteligente.
E proyekto ta planeá pa dura mas o ménos 3 aña. Lamentablemente tin un skarsedat di meter inteligente di koriente mundialmente. Esaki por afektá implementashon di e proyekto.
Klientenan ku ta monitoriá konsumo propio di awa i koriente riba un base mensual por ‘download’ i hasi uzo di e registro digital aki.
Unabes un kliente registrá i subi riba su portal di MiKuenta e tin:
• Akseso na su resibu di awa i koriente ‘online’;
• Historia di tur transakshon i pagonan;
• Análisis di uso di awa i koriente;
• Maneho di tur kuenta na Aqualectra for di un punto sentral.
Bishitá mikuenta.aqualectra.com i suskribí na MiKuenta awe mes!


text:
ORANJESTAD,Aruba
Awe dialuna mainta pa 7:47 central di polis ta wordo notifica cu un atraco a tuma lugar na un cas na Seroe Blanco. Na yegada di polis por a compronde cu un rato prome dos atracado a jega na e cas y a mara tres persona den e cas y a maltrata dos di nan cu arma di candela. E atracadonan a papia spanjo y ta tin cara tapa. Tur dos tin arma di candela. Despuese atracadonan lo mester a hui den un auto . Color no ta conoci.Nan lo mester a bay cu mas o menos afl 5000,-.
Atraco Team a presenta na e sitio y a cuminsa cu nan imvestigacion. Polis technico tambe a presenta y slachtofferhulp. Cuerpo Policial ta haci un apelacion cu esun cu a wak algo of sa algo jama e tiplijn di polis cu ta 11141


text:
Diaranson anochi polis a presenta den Bushiri en buskeda di un scooter horta. Siman pasa un doño di un scooter a entrega un keho oficial na polis pa ladronicia. A horta un scooter na Bubali den oranan di marduga. Despues di a entrega keho, e doño mes a cuminsa cu su investigacion pa cual a ricibi un tip cu a mira e scooter den Bushiri.
A topa cu polis pa djey sali hunto pa Bushiri. Na nan yegada a topa cu un habitante di e apartamento unda a señala e scooter. Mirando cu polis no tabatin un ordo di fiscal pa drenta cas di hende, a pidi cooperacion y autorisacion for di habitante pa nan por drenta. Segun e habitante, e no a horta ningun scooter y e ta traha duro pa yega na su cosnan.
E no tin nada di sconde y a habri e apartamento pa polis drenta numa. E persona cu a entrega keho pa ladronicia di scooter, a inspecciona e scooter pero no por confirma cu esey ta di dje. E habitante di e apartamento tabata cambia su version na varios ocasion. Polis a opta pa confisca e scooternan y hiba nan warda pendiente investigacion. A notifica personal di recherche di e caso aki.


text: KRALENDIJK – No tin duda ku e situashon aktual ta afektanto turismo di kada Pais. Ounke nos no tin niun kaso di Corona Vírùs registrá, Boneiru no ta un eksephon komo ku a tuma diferente medida. Radio Live 99.9 FM a pasa na diferente hotèl pa tuma nota di e situashon relashoná ku vírùs di “corona”. Ta notabel ku na diferente hotèl grandi, e lugá di stashoná vehíkulo ta práktikamente bashí. Si tin outo stashoná, ta esun di e trahadónan. Tin trahadó ku a wòrdu mandá kas i otro nan ku a haña diferente tarea ku no ta esun prinsipal. Di e manera aki vírùs di “corona”, a pèrkurá pa hende, spesialmente e turista, regresá su Pais i no bai niun stap. Hopi kos riba mundu ta paralisá i no tin niun fecha, e dia ku kos ta normalisá, manera tabata e kaso promé ku e medidanan mundialmente, relashoná ku e vírùs. Kombinashon di potrèt ta duna bista di algun di e hotèlnan Bandoná riba e isla di Boneiru.


text:
Meta di e investigashon tabata pa dokumentá kon turistanan ta eksperensiá Karnaval i e impakto ekonómiko ku esaki tin riba ekonomia lokal. E investigashon a tuma lugá dos aña siguí, na 2016 i 2017. Despues a kompará resultado di 2017 ku esundi e aña anterior. Resultado di e investigashon a keda presentá pa Ofisina di Turismo di Kòrsou (CTB) durante di e ‘4th World Research Summit’ i e ‘International Conference on Events’ kual a tuma lugá na desèmber 2017 na University of Central Florida na Orlando, Florida.
Sin duda, Karnaval di Kòrsou ta un evento úniko, ku gran potensial pa generá un impakto positivo pa Kòrsou. Karnaval ta impaktá nos pais na dos manera. Na promé lugá, stakeholders tinku sostené i adoptá práktika di negoshi ku lo permití balor di e evento Karnaval sigui krese na Kòrsou. Den temporada di Karnaval, imágen di Kòrsou ta na su punto di mas haltu. E ta krea un ambiente yen di entretenimentu i eksperensia kultural. Na 2017, por lo ménos 2.335 turista a bin Kòrsou pa e evento Karnaval. Na di dos lugá, e temporada di Karnaval 2017 na Kòrsou a saka na kla un interdependensia inesperá, i a revelá tambe kon vulnerabel e tipo di eventonan akí ta. E konekshon aéreo limitá ku tabatin den temporada di Karnaval debí na redukshon di e kantidat di vuelo dor di e transportadó aéreo di mas importante a stroba kresementu i nivel di resultado di Karnaval 2017 na Kòrsou.
Perfil di e turistanan di 2017 ta mashá similar na esun di 2016. Ta trata akí di un públiko ku entrada i nivel di edukashon haltu, bibá prinsipalmente na Hulanda i, na di dos lugá, den nos region. Generalmente, e turistanan ku a bini pa Karnaval a keda satisfecho ku e eksperensia i ta dispuesto di bini bèk i/òf rekomendá e evento na otro hende. Ademas, pa loke ta trata kon e turistanan ta eksperensiá Karnaval a midi esaki riba 4 dimenshon, esta e aspekto kultural, esun di hui for di rutina i realidatnan di bida (‘escapism’), artístiko (‘esthetic’) i entretenimentu. E dimenshon utilisá pa e análisis ta derivá for di estudionan hasi den pasado riba e tema aki. Konklushon prinsipal di e estudio ta indiká ku tantu e dimenshon di kultura i entretenimentu komo komponente relevante di e eksperensia di Karnaval di Kòrsou a akapará mas prominensia, miéntras ku e dos otronan, esta hui for di rutina i realidatnan di bida (‘escapism’) i e aspekto artístiko (‘esthetic’) a generá ménos atenshon.
E turistanan entrevistá, ku a bini Kòrsou prinsipalmente pa Karnaval, a keda un averahe di 10.87 dia i a gasta, komo promedio, 172 dòler pa persona pa dia, òf 1.865 dòler durante henter e biahe. E sifra akí ta mas haltu ku loke e turista típiko ku ta bishitá Kòrsou ta gasta (132 dòler pa persona pa dia). E kontribushon ekonómiko total di Karnaval na ekonomia tabata 4.35 mion dòler.
Karnaval di Kòrsou ta representá e mihó di e destinashon akí; e oportunidatnan ku e bishitante tin pa kompartí ku pueblo di Kòrsou ta lanta su deseo pa bini bèk un dia.
Karnaval su potensial komo motor pa kresementu den sektor di turismo ta grandi. Stakeholders mester rekonosé ku Karnaval ta un manera pa promové oportunidatnan ekonómiko, pasobra e bishitantenan ku presensiá e evento Karnaval tin mas chèns di generá lealtat i ingreso pa Kòrsou.


text: Diabierna merdia a drenta informe di un accidente cu hende herida na e cruzada Scopetstraat/Katunastraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e Toyota Passo biniendo for di nort den Scopetstraat no a para pa duna preferencia na e Nissan Almera biniendo for di pariba den Katunastraat. Den e vehiculo tabata tin 3 mucha di cual nan tur 3 a resulta levemente herida. Na yegada di e ambulans nan a atende e muchanan na e sitio mes.


text:
Riba 23 di september, psicologo Arubiano Rosabelle Illes a defende su disertacion titula Between a Rock and a Hard Place: Challenges, Strategies and Resolution of Value Conflict Mediation. Dilanti un comision cu a consisti di profesornan di Leiden University, Vrije Universiteit Amsterdam, Universiteit Utrecht como tambe KU Leuven na Belgica, Illes a contesta preguntanan critico tocante su estudionan conduci. Despues di a defende su disertacion cu exito, Rosabelle a ricibi e titulo di PhD den Psicologia for di Leiden University.
Mihor conoci pa su obranan creativo como autor, for di un edad hoben Rosabelle tawata sa cu e kier studia e ser humano pa compronde nos comportamiento y siña con pa saca e potencial maximo di un persona. Despues di a obtene su VWO diploma na Colegio Arubano, Rosabelle a muda pa Hulanda pa sigui su estudio. El a ricibi su Bachelor den Psicologia cu un minor den literatura ingles for di Webster University y a completa su Master den Psicologia Social y Organisatorio na Leiden University. Segun cu el a finalisa su master tesis, el a aplica pa forma parti di e proyecto Conflict & Security di Leiden University como un candidato di PhD bou guia di Prof.dr. Naomi Ellemers y Dr. Fieke Harinck. E proyecto aki a culmina cu Illes su disertacion tratando e tema di mediacion di conflictonan di balor.
Contribuyendo na literatura di e maneho di conflicto, Illes su investigacion a demonstra cu apesar cu conflictonan tocante balornan di e ser humano, pues locual un persona ta kere ta fundamentalmente corecto of incorecto, ta hopi mas dificil pa resolve compara cu conflictonan tocante cuestionnan mas tangibel manera placa y tereno, mediadornan no mester sinti desespera ora di maneha e conflictonan aki. Sinembargo, tacticanan tradicional, cu mayoria bes ta resulta fructifero ora di intermedia den conflictonan tocante recursonan tangibel, por ta contra-productivo ora di implementa den conflictonan di balor. E disertacion ta presenta estudionan scientifico, haciendo uzo di metodologia qualitativo y quantitativo, cu e meta di engradece nos conocimiento tocante e desaroyo, escalacion y resolucion di conflictonan di balor. Cu e resultadonan, Illes, conhuntamente cu su profesornan, ta spera di por a asisti mediadornan profesional cu mas tactica pa maneha y resolve e conflictonan dificil cu ta trata balornan di e ser humano.
Actualmente Rosabelle ta forma parti di e Facultad di Hospitalidad y Maneho di Turismo na Universidad di Aruba, unda e ta preparando pa sigui expande su carera academico.


text:
Nos no sa ki dia e próksimo elekshon lo tuma lugá na Kòrsou, pero e lo ta riba un djabièrnè. Dikon djabièrnè?
No semper elekshon tabata riba djabièrnè. Entre 1937-1966 tabatin un total di 9 elekshon pa Staten di kua 5 riba djaluna, 2 riba djaweps i 2 riba djarason. Despues di 1969 te awe, tur elekshon pa Staten tabata riba djabièrnè ku eksepshon di 2016 ku tabata riba un djarason pa menasa di orkan Matthew. Tur elekshon pa Konseho Insular (KI) entre 1951-1962 tabata riba djaluna. Di 1963 te e último elekshon di KI, tur tabata riba djabièrnè.
Pa yega na e kontesta mester kòrda ku Kòrsou tabata dividí pa un lucha pa poder polítiko entre protestant (ku tabata dominá gobernashon kolonial) i katóliko. Pa kambia e balansa di poder, iglesia katóliko na 1936 ta lanta Partido Katóliko di Kòrsou (CRKP) i ta gana e promé dos elekshonnan pa staten i ta sòru pa un mayoria chikí di katólikonan den Staten. Apesar di esaki iglesia tabata rèk kakiña pa introdusí derechi di voto universal i outonomia, lokual ta kondusí na lantamentu di Partido Democraat i no katóliko (1944), Partido Katóliko di Pueblo (1948) i Partido Nashonal di Pueblo (1948). CRKP ta desaparesé.
Ban bèk pa djabièrnè. Iglesia katóliko ku naturalmente tabata konta Partido Democraat (DP) tabata usa e servisio di misa riba djadumingu pa “instruí” fielnan pa keda leu for di DP. E propaganda i konseho di voto di Obispado pa no vota pa partidonan no-katóliko tabata un sumpiña den wowo di DP i Curaçaose Onafhankelijk Partij (COP). Sifranan ta mustra ku di e 8 elekshonnan riba djaluna, un partido di ideologia katóliko a gana 6 biaha! Pues e konseho di voto riba djadumingu den misa tabata efektivo ora elekshon tabata djaluna pasombra no tabatin tempu pa partidonan ku Obispado no tabata gusta, hasi ‘damage control’.
DP a protestá fuertemente kontra e lokual e a mira komo maluso di poder. Ounke ku den komienso tabata difísil, poko poko e konsenshi ku religion no mester mete den asuntunan estatal, a kombensé outoridatnan pa pone elekshon riba djabièrnè. E pensamentu tabata ku kualkier propaganda polítiko di iglesia riba djadumingu pa influensiá e resultado elektoral, por a keda kontra-arestá 4 dia largu promé ku elekshon riba djabièrnè.
Seoul, Korea
E artíkulo aki aki a keda adaptá di un vershon anterior e aña aki
Referensia: Asina’ki Pueblo A Vota, Sidney F. Ritter; Staatkundige onwikkelingen der Nederlandse Antillen, Annemarie Kasteel


text:
Centro Dominguito ta gana 2-1 di Skèrpènè i bira Kampion den divishon maksimo di fùtbòl na Kòrsou.
Djadumingu anochi dilanti un bon públiko den stadion Ergilio Hato, e ekipo di Centro Dominguito a a gana Scherpenheuvel i bira kampion di kopa MCB pa loke ta e divishon máksimo di fútbòl na Kòrsou. E partido a kaba 2 pa 1 na fabor di Centro Domiguitu. Na di 32 minüt den e promé tempu, Stallone Isenia ta habri e markadó pa Centro Dominguitu ku e promé gol. No a duna muchu, ku Benjamin Gil Guedez a empatá e partido pa Scherpenheuvel na minüt 35. Tabata den e di dos tempu na minüt 85, ku Randall Winklaar ta anotá e gol desisivo pa hasi Centro Dominguitu kampion di Kòrsou i Scherpenheuvel sub-kampion.


text:
Na caminda pa Maart 8, Dia Internacional di Hende Muhe: Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos sion:’Un mundo cu mesun derecho pa tur’…
Na caminda pa Maart 8, Dia Internacional di Hende Muhe:
Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos vision:’Un mundo cu mesun derecho pa tur’…
Den un comunidad ideal:
1 E famia ta central.
2 Tin oranan di trabou flexible y posibilidad di traha part time y traha for di cas.
3 Tin bon condicionnan di trabou secundario.
4 Tin training di personal riba contenido di trabou.
5 Tin training di personal riba desaroyo personal y calidad di bida (stress/wellness).
6 Tin judansa social cu ta tene cuenta cu e realidad di e trahado y ta traha na prevencion, na lugar di traha curativo. Esaki ta nifica cu ta warda pa problema escala prome cu duna judansa. E ora ta laat y ja danjonan ireparabel por a tuma lugar cu tin ora no por cura mas, cu tur bon intencion di mundo.
7 Tin un bon structura di coperacion bou habitantenan y judansa di instancianan social y educativo den bario cu ta sali for di e necesidadnan di e habitantenan mes.
8 Ta stimula hendenan muhe pa copera cu otro y si ta necesario traha den forma di coperativa.
9 Ta duna informacion y educacion na majornan con pa lanta nan jiunan segun e declaracion internacional di derechonan humano y derechonan di mucha.
10 Ta stimula un mente critico y asertivo cerca e hende muhe cu hopi biaha ta cabes di famia. Asina e por educa su jiunan di chikito pa sa nan derecho y ta evita manipulacion di instancianan y personanan individual.
11 Poniendo e hende muhe central den desaroyo di un pais ta e unico forma pa un dia jega mas cerca di e ideal pa bira ehempel pa mundo.
12 Ta honra no solamente e hende muhe cua bira exitoso dor di un carera briyante, pero tambe e hende muhe cu a lanta su hopi yiunan su so fregando vloernan di otro hende, lorando man cu bolo y snacks y bibando di un suma minimo di asistencia social. Tambe e grupo grandi di hende muhe cu ta juda otro den silencio, ta resa y pidi pa otro den silencio. Hende muhe ta e curason cu ta laga nos sociedad briya y vibra.
Natalie no tabata ‘djis’ un adicto mas, pero un ehempel cu semper tin un caminda pa un bida miho. Natalie, un bida cu a inspira…
Natalie, un bida cu a inspira…Mi a conoce Natalie hopi anja pasa, den anjanan 90. Caminda mi a conoce Natalie ta mescos cu hopi hende, como adicto riba caja, pidiendo placa pa cuminda. Buscando trabou di parti flyer pa e por haja poco placa. Natalie tabatin algo special, e tabata comparti su storia di bida. Natalie semper a bisami cu e kier a cambia su bida, pa por tin su yiu cerca dje, pero cu esaki ta asina dificil una bes cu bo drenta den e bida di droga. Natalie tabata conta di su dolor di bida, cu e sa cu e ta hasi su famia dolor, pero tambe di su amor pa hende. E ta conta semper aserca cu e no ta un mal hende, cu e ta stima hende. Mescos cu hopi hende tin ora mi ta dun’e placa of trabou pa parti flyer.
Natalie tabata e personahe riba e potret cu a gana e competenciadi potret ‘Nos hendenan’ na ocashon di 30 anja di Checkpoint Color. E scolnan a haja camara pa laga nan alumnonan saca un potret di nan gusto cu ta refleha amor of algo impresionante. Devah Leenheer tabata e mucha muhe di 12 anja den 6e klas cu a capta un momento den bida di Natalie cu di berdad, berdad a bisa mas cu un miyon palabra. Tabata un potret di Natalie para dilanti di un palo di lus ta come un ijscream. Patras di Natalie tabata mira e edificio di Royal Plaza. E potret a gana pasobra e tabata refleha un contrast asina grandi entre e desaroyo cu Aruba tabata pasando aden y un hende cu no por a haja su lugar den e rapides di desaroyo. Den wowonan di Natalie por a mira e bashi y tristesa di un ser humano cu no a haja su caminda den un mundo sano.
Hopi anja a pasa y mi a topa Natalie atrobe na un anochi di fiesta di Viva La Donna Day, un evento pa trese alegria y beyesa den bida di hendenan cu cancer. Mi a topa un Natalie cu a rehabilita y nos a hiba un bunita combersacion. Natalie a conta Edjean Semeleer y ami tocante su cancer, tocante su bida cu a cambia danki na Adopt an Addict Foundation. E ora a bira cla pa mi dicon semper mi a para y scucha Natalie. Natalie no tabata ‘djis’ un adicto mas, pero un ehempel cu semper tin un caminda pa un bida miho.
Natalie a duna contenido na su palabranan di kier un bida miho y Dios a pone e hendenan corecto riba su caminda pa jud’e. Natalie a cumpli cu loke por ta un mision grandi den bida, pa inspira otronan pa no tuma e caminda di droga. Natalie a modela na e Pink Runway, e iniciativa di Merveline Geerman cu a bira un evento nacional dor di e sosten di Mary Jo Foundation. Den comiensa di siman cancer a gana e bataja cu Natalie tabata bringando cu sosten di asina tanto hende cu ta admir’e y stim’e. E potret aki riba ta refleha pa mi un titulo cu mi a scirbi pa un otro articulo ‘Mi ta muhe, mi tin cancer y mi ta bunita…‘ Cu Natalie drumi dushi den brasa di nos Creador, cu pas y alegria companja su alma den e mundo spiritual.
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Bon dia, con ta bay, danki, un brasa, mi ta stima bo, mi por juda bo?
Topa e dulsura den bo propio curason…asina bo por haja e dulsura den cada curason! ~Rumi
Awe tabata ‘Dia di San Valentin’, un dia cu nos ta mustra nos amor y carinjo na hendenan cu ta rondona nos. Hopi hende ta demostra esaki cu regalo, un flor, un cena hunto.
Ayera nos por a mira cu un capa grandi di Groenland a smelt. Consecuencia di esaki lo ta cu e nivel di lamanan rond di mundo lo subi. Esaki ta bin dor cu e clima ta birando mas y mas cayente. Esaki ta puramente dor di actitud di e ser humano. Dia di Amor y Amistad por ta un dia tambe pa nos pensa riba nos amor pa e mundo unda nos ta biba.
Amor ta un palabra grandi… eigenlijk no un palabra, pero un actitud, un principio di bida.
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Amor dor di cuida bo bestianan na un forma digno. Amor dor di respeta e derecho di e otro. Amor dor di e sonrisa riba bo cara ora mi cumpra den bo tienda. Bon dia, con ta bay, danki, un brasa, mi ta stima bo, mi por juda bo?
Eynan ‘Amor’ ta cuminsa… den e cosnan simpel di tur dia…y hunto nan ta resulta den un otro forma di mira bida…naturalesa y nos mundo!
Indira Skincare ta join Comprondiendo Bida pa juda bo kita cansancio di Carnaval cu 10% di descuento! Ta dushi ora bo caba di cana, baila y gosa Carnaval pa tuma un dushi masashi
Indira Skincare ta join Comprondiendo Bida pa juda bo kita cansancio di Carnaval cu 10% di descuento! Ta dushi ora bo caba di cana, baila y gosa Carnaval pa tuma un dushi masashi cu ta juda bo relaha pa cuminsa e siman di trabou fit fit atrobe. Special pa hasi esaki posibel Indira Skincare ta join Comprondiendo Bida pa ofrece bo un dushi masashi cu ta relaha bo di cabes te pia. Pasobra Carnaval ta laga ful bo curpa bon cansa!
E special aki ta conta pa dialuna despues di Carnaval Grandi. Pero si bo no por bin riba dialuna, bo por jama pa book e pa un otro dia den siman.
Jama pa Book 584 6263 of 593 4821. Indira Skincare ta situa na Savaneta 91, net pariba di Winter Garden Supermarket. Y corda bisa cu bo a haja sa via Comprondiendo Bida pa haja bo 10%!
Stima bo curpa na un forma positivo… dun’e un dushi masashi!
Hopi curasonnan na Aruba a keda den shock cu e noticia di bo traspaso pa e mundo spiritual, Gerda. ‘Tante Gerda, na unda bo ta?
Tante Gerda a inspira hopi mucha desde comienso di Tele Aruba cu su programa pa mucha. Tante Gerda, Gerda de Groot, amiga cu tabata tey semper pa hopi hende. Gerda, un persona cu semper ta impresiona cu su presencia y aparencia. Un dama cu clase y curason di oro. Semper cu un smile riba su cara. Semper dispuesto pa juda den hopi organisacion y den hopi funcion. Dunando di su hopi talento sin pidi nada bek.
‘Tante Gerda, na unda bo ta? Bo a bay pa sigi hasi muchanan felis den shelo? Bo a bay pa papia cu e muchanan tocante amor, mescos cu bo a hasi, tante Gerda, aki na mundo di hende?. Bo a bay pa conta e hendenan den shelo con bunita Aruba ta y con hopi bo ta stima Aruba? Con special bo ta haja Aruba? Tocante historia di Aruba, e pais cu abo a scoge como e pais di bo curason.
Bo a bay pa conta e mucha y adultonan tocante e grandesa di nos Universo y cu nos tur ta uni? Bo a bay pa comparti bo amor pa naturalesa cu e hendenan den shelo? Splica nan e importancia di Amistad? E importancia pa ta lief pa otro y pa e bestianan cu ta rond di nos…
Bo a bay pa splica pakico ta importante pa ta semper representable y hasi cada trabou cu dedicacion? Bo ta papia na radio y ta presenta ‘E Bon Noticia’ caminda cu bo ta?
Tur esakinan ta talento, cualidadnan y birtudnan cu hopi di nos a experencia y sinti cerca bo.
Danki pa hasi e mundo aki mas felis y mas bunita. Cana dushi den e Universo cu tanto bo ta stima, bula halto den e mundo sin limite, plama amor, medita hopi, sigi sinja, sinja nos, drumi dushi, amiga… Ajo, tante Gerda…bo ta keda pa semper den Aruba su nos curason.


text:
Orashon djasabra 25 di mart 2017
Orashon djasabra 25 di mart 2017
Den e di seis luna ku Elisabèt tabata na estado, Dios a manda angel Gabriel bai Nazarèt, un siudat na Galilea, pa bishitá un sierto bírgen ku tabata komprometé pa kasa ku Hosé, un desendiente di David. E mucha muhé tabata yama Maria. E angel a drenta serka Maria i bis’é: ‘Mi ta saludá bo! Señor a faboresé bo ku su grasia. E ta ku bo!’ Maria a bira tur aríbabou ora el a tende e palabranan akí i a puntra su mes ta kiko e saludo akí ta nifiká. Pero e angel a bis’é: ‘No spanta, Maria, pasobra bo a kai na agrado di Dios. Mira, lo bo sali na estado i duna lus na un yu hòmber ku bo mester yama Hesus. Lo E ta un gran hòmber i nan lo yam’É “Yu di Altísimo”. Señor Dios lo dun’É trono di su antepasado David; te den eternidat lo E ta rei di e desendientenan di Yakob i na su reino lo no tin fin.’ Maria a puntra e angel: ‘Kon esaki por sosodé? Pasobra mi ta bírgen.’ E ora ei e angel a kontest’é: ‘Spiritu Santu lo baha riba bo i poder di Altísimo lo tapa bo manera un sombra. P’esei e yu ku lo bo trese na mundu lo ta santu i nan lo yam’é “Yu di Dios”. Bo ta kòrda Elisabèt, bo famia? Maske tabatin papiá ku e no por haña yu, tòg den su behes el a sali na estado, anto awor e ta den su di seis luna kaba! Pasobra pa Dios nada no ta imposibel.’ E ora ei Maria a kontestá: ‘Ata sirbidó di Señor; laga sosodé ku mi loke bo a bisa.’ I e angel a kita bai for di dje.
Lukas 1:26-38


text:
Detenshon pa violashon di Lei di Arma di Kandela
KOMUNIKADO DI PRENSA
185 / 2019
15 mei 2019
Detenshon pa violashon di Lei di Arma di Kandela.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un kaso di violashon di Lei di Arma di Kandela ku a tuma lugá den Sentro di
Detenshon i Korekshon Kòrsou, polis a detené dos hòmber sospechoso.
Djárason 15 di mei 2019, alrededor di 09.40 or di mainta, personal di Divishon di Krímen
Organisá riba òrdu di Fiskal di Ministerio Públiko, a detené dos presu den Sentro di
Detenshon i Korekshon Kòrsou. Ta trata di e sospechosonan, R.R.N.M. di 27 aña i G.E.S. di
29 aña di edat, ámbos nasé na Kòrsou.
A presentá ámbos sospechoso dilanti di un Fiskal Ouksiliar i nan a keda enkarselá den
Sentro di Detenshon i Korekshon Kòrsou.
Investigashon den e kaso aki ta kontinuá.


text:
History of Aruba
Home History of Aruba
Historia di Aruba: Drama familiar na Santa Cruz, cu un sker chikito e la...
Historia di Aruba: E biaha aki nos lo dedica nos historia na un sucedido tristo cu a sosode na 1959 den curason di Santa...
Historia di Aruba: Centenares di famia humilde na Aruba a cay den gara of...
E biaha aki nos ta dedica un historia di Aruba na un historia tristo, na con humilde y bon creyente e pueblo di Aruba...
Historia di Aruba:159 aña pasa 480 esclavo a haya nan libertad.
Awe 1 di juli ta un dia hopi importante den historia di Aruba. Manera ta conoci esclavitud a yega na su fin na Aruba,...
Historia di Aruba: Dies fugitivo riba un boto, nabegando rumbo Colombia a yega Aruba
E biaha aki nos lo dedica nos Historia di Aruba na algo cu a pasa na November 1934 y cu durante añanan a haya...
Historia di Aruba: E heroe di Piedra Plat
E biaha aki nos lo dedica nos Historia di Aruba, na un persona cu a wordo yama heroe despues di a salba bida di...
Historia di Aruba: Asesinato Cruel, tres homber a maltrata un otro homber (28)...
Aruba tin un lista toch largo di casonan di asesinato, den pasado tabata tin tur sorto di asesinato, entre e asesinatonan tabata tin crimennan...
Historia di Aruba: Pasion, amor, obsesion y jaloezie a caba den un tristo asesinato
Te con leu nos por yama un relacion stimacion/amor? y ki ora e ta bira obsesion? Den pasado Aruba a yega di conoce varios crimen...
Historia di Aruba: Un accidente cu 4 morto y 7 herido, cu a haci...
E biaha aki nos lo dedica Historia di Aruba na un accidente fatal, cu a costa bida di 4 persona y 7 persona cu...
Historia di Aruba: E yora di e mucha muhe di Turibana
Tur bario na Aruba tin nan historia, cada bario a yega di conoce un of mas sucedido tristo of tin un of mas anedocta...
Historia di Aruba: Accidentenan aereo na Aruba di 1966 pa 1968 ( part 3)
Accidentenan aereo cu a tuma lugar na Aruba, na aña 1968. E prome a sosode riba diamars 9 di mei 1968, tabata den careda di...


text:
Diaranson madruga en conexion cu un investigación andando a hasi un entrada hudicial na un cas na Rooi Bosal y a detene un sospechoso, hende homber y nasi na Aruba. E persona cu a wordo deteni awe madruga sospecha di atraco ta di inicialnan: L.L.G. di 24 aña y nasi na Aruba
Y tambe a haya un persona cu a resulta di ta ilegal di inicialnan:
H.A.R.M. di 34 aña y nasi na Venezuela
Ta sospecha e persona nan ki tin di haber cu e atraco cometi na E joyeria na Ritz Carlton den luna di januari 2020.
Na e entrada hudicial a hasi uso di Arrestatie Team pa detene e persona nan aki.
Richard Lacle


text:
Kralendijk – For di 8 di ougústùs 2021 biaheronan pa Hulanda mester mustra un prueba di corona na yegada. E pruebanan di corona ku Hulanda ta aseptá ta e kódigo QR pa e prueba di bakunashon òf un prueba di rekuperashon di papel komo prueba ku un hende tabatin covid ménos ku 6 luna pasá i a rekuperá. Por pidi e prueba di rekuperashon akí na departamento di Salubridat Públiko na 0800 – 0800. Hulanda ta aseptá tambe un prueba di tèst di PCR di papel di maksimalmente 48 ora promé ku salida. Promé ku salida biaheronan por hasi tèst na un di e proveedornan komersial na Boneiru.
Awor akí habitantenan di Boneiru ku ta kompletamente bakuná mes por upload e kódigo QR di papel den e coronacheck app. Upload esaki den e coronacheck app ta posibel pa habitantenan di Boneiru ku ta kompletamente bakuná, ku un sédula tambe. Nan ta haña e instrukshon pa esaki riba papel ora nan bai buska e kódigo QR di papel na departamento di Salubridat Públiko. Pa hasi petishon pa e kódigo QR mester traha un sita via 0800 – 0900.
Habitantenan di Boneiru ku aktualmente ta na Hulanda i no tin un kódigo QR, por pidi e kódigo na GGD na Utrecht. Por hasi esaki durante ora di ofisina na number di telefòn 030 – 800 2899.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
ORANJESTAD – Diaranson atardi Minister di Turismo sr. Dangui Oduber manera ta custumber a duna reconocimento na trahadornan di nos industria di turismo, e biaha aki na empleadonan di e cadena di Divi hotel. Den un ambiente ameno cu a tuma lugar na Alhambra Ballroom e mandatario a duna e trahadornan nan certificado y plakkaat pa e añanan di servicio cu nan a duna den nos industria mas importante.
Divi Resort a habri su porta na Aruba den aña 1969 bou di e nomber Divi Aruba y awe tin 5 resort di Divi na Aruba.
1. Divi Dutch Village Resort
2. Divi Aruba Phoenix Beach Resort
3. Divi Village Golf and Beach Resort
4. Divi Aruba All Inclusive Resort
5. Divi Tamarijn All-inclusive Resort
Den e empleadonan cu a keda reconoci tabata tin cu a cumpli 5, 10, 15, 20 y asta uno cu a cumpli 40 aña di servicio. Tabata momentonan bunita pa tende cu sr. Michael Alexander Maduro tabata ta un embahador di nos turismo desde aña 1982. Michael a cuminsa cu 18 aña di edad, como un bus boy, despues na 1984 e la ricibi un promocion y a bira assistente di waiter pa despues na 1987 wordo promovi pa waiter, cual posicion e tin te awendia. Esaki sigur ta inspira e trahadornan mas hoben pa sigui traha na un manera ehemplar pa nan futuro.
Minister Dangui Oduber ta manda palabranan di felicitacion y aprecio na tur e empleadonan di Divi Resort. Cada un di bosonan ta contrubui grandemente cu e sector turistico, brindando servicionan di calidad na nos bishitantenan. Minister Oduber ta bay sigui brinda e tipo di reconocimentonan aki na nos embahadornan turistico, paso nan ta e weso di lomba di e industria importante aki.
Turismo ta nos unico pilar economico y ta e driver di nos economia.


text:
Ora hende puntra pakico recicla, mi contesta lo ta pasobra e ta importante pa nos propio futuro. Si nos realisa cu den menos cu 100 anja e cantidad di hende na mundo a bira 3 biaha mas hopi y puntra si e planeta por carga tur esaki… ta bira tempo pa pensa serio ‘pakico recicla’…
E filosofo Britanico John Gray (63) ta bisa den su buki Straw Dogs, cu e ser humano ta considera su mes ‘Un Master of the Universe’. Pero cu un dia e lo experencia cu e no ta mucho significante den e cosmos mas grandi. Gray ta bisa cu e planeta lo busca su propio balansa natural bek pa e populacion demasiado grandi riba planeta Tera sin tene cuenta cu e ser humano. E ta scirbi cu tabatin mas periodo cu e planeta a bira demasiado cayente y naturalesa a busca semper su balansa bek. Segun Gray Apocalyps ta nifica literalmente ‘fin di historia ‘. Gray ta bisa sin embargo cu historia semper lo sigi, cu guera, problema racial, crisis economico y ambiental…pero si e ta inclui e ser humano, esey ta un otro punto. Ta keda e pregunta si nos por sigi cu e nivel di desaroyo actual pa un 100 anja mas, pasobra e mundo dificilmente por sigi carga e sobre populacion di e planeta.
Pesey ora hende puntra pakico recicla, mi contesta lo ta pasobra e ta importante pa nos propio futuro. Si nos realisa cu den menos cu 100 anja e cantidad di hende na mundo a bira 3 biaha mas hopi. Si nos realisa cu cada un hende mester di un lugar pa e biba y lo kier mas tanto luho y bienestar posibel…
Continue reading “Importancia pa recicla…”
Comprondiendo Bida cu su prome workshop di reciclahe ‘asesorio recicla’…crea cadena, armband y renchi orea cu ta unico. Niun hende tin mescos. E workshop aki ta sirbi e ‘3 R’
Un aspecto cu ta central riba e website ta e parti ecologico. Esta con nos por biba un bida unda nos no ta malgasta, pero ta tene cuenta cu nos cada un por contribui na un miho medio ambiente pa nos isla, pero tambe pa nos planeta henter. Esaki nos por hasi, practicando e principio di e ‘3 R’, esta Re-usa, Re-cicla y Re-duci. Den e cuadra di e principio aki Comprondiendo Bida ta introduci su prome di un serie di workshop basa riba nos responsabilidad pa laga atras un mundo duradero pa e generacionnan cu ta sigi nos.
Mirando cu otro siman ta dia di mama a organisa un workshop cu e tema ‘Asesorio Recicla’. Den e workshop aki lo traha cu tecnicanan simpel unda e participantenan por sinja traha asesorio di material nobo combina cu material cu ta re-usa. Y asina ta crea cadena, armband y renchi orea cu ta unico. Niun hende tin mescos.
E workshop aki ta sirbi e ‘3 R’, pero ta tambe vitamina pa e alma y creatividad. Den un tempo cu nos ta mira hopi malesa cu ta relata na stress, ta bon pa nos tuma tempo pa bay bek na busca un poco mas trankilidad, creatividad y alegria den nos bida.
Tur esaki ta elementonan cu e participante ta encontra den e workshop. Banda di esaki sigur e lo contribui tambe na ‘reduci’ gastonan ora bo mes por traha bo asesorio of traha bo mes regalo ora di un fiesta. E workshop por ta un bunita regalo cu empresanan por regala e mamanan cu ta traha cerca nan. Tuma un atardi for di e schedule druk y pasa hunto na trabou den un otro ambiente.
Pa mas informacion por jama Ingrid Werleman, tel. 741 3300 of mail ingridwerleman@gmail.com of via contact di e website.
mei 8 ta dia di mama…e muhe mama hopi biaha ta duna hopi di su mes pa su yiunan y su famia… di con nunca un muhe mama a haja un nobelprijs pa dedicacion incondicional… parti di e articulo ‘Vrouw’ di mr. Rene v. Aller
Mr. Rene v Aller in haar artikel ‘Vrouw’…
Het is hoogst merkwaardig dat vrouwen nog nooit een Nobelprijs hebben gekregen voor het zo voortreffelijk voeren van de huishouding, of dat managers niet gerekruteerd worden onder huisvrouwen, daar zit immers veel verborgen managementtalent. Peggy Römer, merkt in de Ñapa van 28 april 1990 op, dat vrouwen per definitie goede managers zijn. Zij zegt: ‘‘Als een moeder sterk is en assertief, voedt zij haar kinderen met respect op. Een zoon zal later zijn vrouw ook op die manier behandelen, dus volgens het beeld dat die man in zich draagt.’’ Zij bedoelt hier mee, dat mannen die kwaliteiten die vrouwen hebben op management gebied, dan ook kunnen en willen erkennen. Moeders kunnen veel invloed hebben op het toekomstig gedrag van hun zonen ten opzichte van vrouwen.
Continue reading “De Nobelprijs voor belangeloze toewijding”
Violencia sin sentido… Pregunta cu semper ta hasi ta: “Con cos por a jega asina leu? Con nos por a preveni?
Mas y mas nos ta tende awedia di ‘violencia sin sentido’. Violencia sin sentido tin diferente grado. E por varia di danjo fisico grave, te morto di e victima. E matamento sin sentido recientemente den un shopping mall na Hulanda dor di un hoben hulandes ta cay bou un categoria extremo di violencia sin sentido. Mescos cu e habrimento di e graf di defunto Betico Croes na Aruba tabata violencia sin sentido. Un acto hopi macaber y falta di respet pa un persona cu a nifica asina hopi den Aruba su historia.
Con pa preveni violencia sin sentido?
Cada biaha cu violencia sin sentido tuma lugar esaki ta shock comunidad di nobo. Claro, tur hende ta di acuerdo cu violencia sin sentido ta un problema nacional. E ta hasi hende rabia, tristo y confundi. Pregunta cu semper ta hasi ta: “Con cos por a jega asina leu? Con nos por a preveni? Pa logra esaki hopi biaha ta punta dede riba gobierno, pasobra gobierno lo mester protega pueblo di violencia sin sentido. Pero si nos mira bon, kico gobierno por hasi pa preveni un situacion pa cua ningun hende ta prepara?
Continue reading “Con pa evita violencia sin sentido…”
Violencia sin sentido… e ta presente den diferente pais… na Aruba nos por bisa cu loke a sosode cu e graf di defunto Betico Croes ta un forma di Violencia sin sentido hopi macaber… Nos tur por juda evite… www.comprondiendobida.com
Siman pasa Hulanda a experencia matamento masal den un mall dor di un mucha homber jong cu a pone gran parti di e pais den shock. Esaki ta ‘on-hollands’, no-hulandes, hopi hende a expresa. Hulanda ta un pais tolerante. Den weekend Aruba a lanta cu e situacion macabre unda a haja e graf di defunto Betico Croes habri y su caha poni su dilanti. Algo increible pa hopi hende y mescos cu nan expresa na Hulanda, mi opinion ta cu esaki ta ‘no-Aruba’. Cu esaki mi kier men cu mi no por imagina mi mes cu algo asina por tuma lugar den e pais cu mi a lanta aden. Aruba ta un isla unda nos ta respeta e ser humano y su comienso y su fin. Mi no kier ta parti di e discushon ken lo por a hasi’e, pasobra esaki ta trabou di e autoridadnan competente. Si mi kier hasi un jamada na cada ken cu ta stima Aruba pa hasi un saminacion di consenshi y duna nan granito di arena pa hasi Aruba bek un isla di pas… te majan… ora nos kier scirbi mas con nos por reemplasa violencia pa pas, harmonia y responsabilidad pa un pais y mundo miho…
Drumi den pas, den momento asina podise ta loke mas nos tin mester….
Resumen na hulandes di e workshop organisa pa Aruba Human Resources Association ‘Zeven Bronnen van Arbeidsvreugde’, facilita pa Johan Koop, coach certifica di e ‘zeven bronnen van arbeidsvreugde’ y gradua den maneho di personal na Universidad di Groningen.
Recientemente Aruba Human Resources Association a tene un workshop riba entre otro ‘Zeven Bronnen van Arbeidsvreugde’, e siete fuente di orguyo y placer den trabou. Esaki ta un concepto desaroya pa Kees Kouwenhoven cu tabata un senior consultant di PWHC y ken na cierto momento den su carera a sinti e necesidad pa busca kico por trese bek e aspectonan aki den trabou. A base di investigacion y pruebanan cientifco a desaroya e programa aki cu ta un exito na diferente paisnan rond mundo.
E workshop pa AHRA a ser facilita pa Johan Koop, coach certifica di e ‘zeven bronnen van arbeidsvreugde’ y gradua den maneho di personal na Universidad di Groningen.
Continue reading “‘Zeven Bronnen van Arbeidsvreugde’”
zweep…. un refleho riba dolor di bida y su salida…. dolor y salida di tur edad y tur generacion y tur tempo…www.comprondiendobida.com
Auw…
Marca riba mi alma…
Zweep…
Lash…
Auwwwww….
Sanger ta brota….
Hopi suta mi ta…
Continue reading “Zweep…”
Bibando den temponan turbo-lento…No tin tempo …Contacto ta limita…Relacion ta pasahero…Bida ta pasa laga nos… Ingrid Werleman, pensando riba bida www.comprondiendobida.com
a poem in english …life cycles… thoughts about life… by Ingrid werleman … www.comprondiendobida.com
Resumen di un articulo pa juda bo haja sa mas di Fundacion Autismo Aruba y nan trabou balioso. Podise abo por ta un persona cu por juda nan… www.comprondiendobida.com
Fundacion Autismo Aruba ta brinda servicio di sosten na mayornan cu yiunan cu autismo na Aruba. Alabez ta duna informacion tocante e trastorno aki, pero mas important eta enfoca riba concientisacion di Autismo na Aruba.
Fundacion Autismo Aruba a keda oficialmente funda door di algun mayor cu yiunan cu Autismo na Aruba. E soño di tin un lugar caminda nan mes por reuni y experencia contacto cu otro mayornan, hunto cu nan yiunan pa haya sosten di otro y sinti aceptacion total, a bira realidad. Asina tambe conceptonan di concientisacion tocante Autismo a forma y a establece e fundacion cu te awendia ta den crecemento constante. E crecemento aki a culmina cu un simposio di calidad internacional, asina cumpliendo cu un di metanan principal di e fundacion cual ta brinda informacion pa eleva e profesionalidad y servicionan na personanan cu Autismo na Aruba.
Sigui lesa →


text:
KRALENDIJK – Awe mainta den kareda di 7:32, notifikashon a drenta na warda di polis ku tin un aksidente di tráfiko entre 3 vehíkulo. Ta trata di 2 Toyota vits i un pikùp. E aksidente a tuma lugá riba kaya Yato Baco (kaminda di Amboina). 2 persona a keda transportá pa hòspital. Shofùr di un di e vehíkulo nan embolbí a keda detené pa motibu ku e tabata manehando bou di influensia di alkohòl. Ta trata di e hòmber di inisial R.B. ku a keda detené mesora despues di e aksidente. Outoridatnan ta investigando kiko ta kousa eksakto di e aksidente.
N’e momentonan aki esaki ta e úniko informashon ku KPCN por suministrá.


text:
Francis Trimon di Enseñansa Pa Empleo, ta menciona cu interes pa hende sigui siña y crece den conocemento. Den ultimo 20 aña a ripara esey, lesnan ta yen y caba yen. Tin un wachtlijst asina largo cu hende cu kier educa nan mes. Nan ta wak nan mes den un situacion incomodo pa motibo di...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Enseñansa Pa Empleo: Tin interes pa sigui siña y crece
Stichting ‘End Child Abuse’ a haci entrega na un carta na gobernador y parlamento
Stichting End Child Abuse ta haci entrega di un carta na gobernador di Aruba y na parlamento cu peticion urgente. E peticion riba nan carta ta pa tur parlamentario y minister pasa tres diferente tipo di screening. Mijenou Tromp y Edwin Willems, ta forma parti di Stichting End Child Abuse y a presenta esaki na...
Mi Voz ta bo Voz: E aña aki nos kier yuda 500 mucha pa nan articulo di scol
Magaly Arends ta duna di conoce cu aña pasa a logra di yuda 300 mucha pa obtene nan articulo di scol. E aña aki lo yega na un 500 di mucha. Aña pasa tabatin opcion di adopta un mucha pa 150 florin cu ta cubri pa dos uniform, keds, tas y articulo di scol. E...
Tin diferente pensamento riba plateau pa aumente siguridad den trafico
Director di DOW, Marlon Croes ta bin dilanti pa splica riba e diferente pensamento cu tin riba hende cu ta haci peticion pa aumenta e plateau pa asina aumenta e siguridad den trafico. E ta algo cu algun barionan of grupo ta desea pa asina stop cu autonan cu ta core na un velocidad halto....
APA satisfecho cu e entrada di industria di crucero
CEO di Aruba Port Authority, Marc Figaroa ta comparti riba e bon noticia di ricibi e linea nan crucero y e bon comunicacion cu tin cu headquarters na Miami cu linea crucero pa asina por a activa bek cu e industria crucero despues di 1 aña y tres luna cu e ultimo crucero a bin...
Uso di tabacco y vaping ta keda un preocupacion
Trahado preventivo di FADA, Rubiella Toppenberg ta papia di andansa cu tin di hobennan cu ta huma cigaria, uso di tabacco y vaping. Mirando cu 31 di mei tabata dia internacional di ‘bisa no na tabacco’ e ta bisa cu na Aruba tin uso grandi, mal informacion riba consecuencia cu tabacco ta bin cune, y...
Bureau City Inspector: A huramenta tres funcionario cu ta autorisa pa duna boet
Recientemente Bureau City Inspector a huramenta tres funcionario como ‘Buitengewoon Agent van Politie’ trahando na Bureau City Inspector (BCI). Esaki ta nifica cu e personanan aki awo por duna boet na personanan cu ta tira sushi riba caya, of bandona cachonan. E tres persona ta trata, Miguel Wever, Roy Lacle, y Waldrick Willems. Robby Rosel,...
Sindicato FTA ta reacciona riba vacuna obligatorio
Hose Figaoria, abogado y vice presidente di FTA, ta duna conseho pa tur nan miembro pa vacuna pa asina economia di e pais, locual ta turismo y mirando e porcentahe halto ta creciendo, nan ta conseha pa asina tur cos por bay acuerdo di maneho. Sinembargo e ta derecho di cada hende, derecho di trahado...
No ta regla den ley pa obliga trahado pa vacuna
Un topico cu a keda bin dilanti ta e preocupacion di trahado, cu si bo no vacuna, bo no por traha. Sinembargo esaki no ta un regla den ley pa obliga un trahado pa vacuna ‘e ta contra ley’. Funcionario di casonan di retiro na Departamento di labor, Jullie Kelly ta splica mas riba esaki....
Reglanan pa ora di bay vota 25 di juni
Den un reciente entrevista cu directora di CENSO, Sharin Luydens ta duna un splicacion amplio riba con e votacion ta tuma luga. Segun e ley di derecho pa vota, e urna lo habri for di 8or di mainta te cu 8or di anochi. Pa ley, e dunado di trabou ta duna su trahado 4 ora...


text:
ORANJESTAD, Aruba
Polis mester a bay cu urgencia riba e caminda principal di Savaneta. Un auto sinishi pa un motibo of otro a perde control y a bay dal den un cura di cas. E impacto tabata asina fuerte cu a lanta esnan cu ta biba den besindario for di sonjo. Esnan cu a Sali pafo a bati alarma mesora. Mirando e situacion di e auto ,velosidad halto por a hunga un rol grandi. E chauffer a keda pega den e auto cu na yegada di polis mesora mester a pidi pa brandweer yega na e sitio pa por corta e auto y asina saca e persona for di e auto pa e keda transporta pa hospital.


text:
Sr. Jalken Antonia di Stichting Ja Ik Aruba ta papia di training pa liderasgo. E stichting a lanta na 2018, cu meta pa siña tur participante e personal leadership di entrepeunership.
Antonia ta wak e mercado laboral byanedo 2030 – 2040 y mester guia e young profesionals e actitud cu mester pa ta succesfull. A yega di guia hobennan pa crea oportunidad pa tin trabou y ta prepara pa nan mustra nan talento.
E ta menciona cu a wak e combersacion y con importante e necesidad den Aruba pa produci pa mas studiante cu ta cabando EPI, Universidad di aruba pa tin work ethic cu ta importante pa por crece den carera y mehora e situacion.


text:
ORANJESTAD, ARUBA
Contrario cu informacion emeti door di un medio di communicacion, na ningun momento leiding di Colegio Arubiano a haci peticion pa majornan bay busca nan yiu of yiunan for di scol.
Bureau di Minister, KPA conhuntamente cu leiding di e scolnan concerni a tuma pasonan pa sigura e seguridad di cada mucha na Mon Plaisir College y tambe Colegio Arubano for di siman pasa.
Ademas pasonan firme ta wordo tuma pa cu siguridad na tur scol.
KPA y leiding di e scolnan ta mantiendo alerta pa cualkier eventualidad. No tin motibo pa panico. Ta lamenta cu un medio di comunicacion ta crea panico innecesario.


text:
The content originally appeared on: Diario
Parlamentario Ricky Hoek:
ORANJESTAD (AAN): Diamars dia 13 di september ultimo, Parlamento di Aruba a celebra su apertura di Aña Parlamentario 2022 – 2023. Un ceremonia solemne caminda Gobernador di Aruba a hiba un discuro elocuente na e Presidente di Parlamento, Honorabel Miembronan di Parlamento, Ministernan, ex-Presidentenan di Parlamento, ex-Gobernadornan di Aruba, invitadonan di instituto y instancianan prominente den nos comunidad.
Señor Gobernador den e parti final di su discurso a reitera cu union, solidaridad y respet ta clave pa un recuperacion genuino. Union pa un causa nacional. Respet pa e dignidad humano. Solidaridad pa esun cu mas mester di dje. Esakinan alabes ta forma e fundamento di e estado di derecho cu nos pais ta.
Despues di e ceremonia oficial aki tur parlamentario tabata tin e oportunidad pa hiba algun palabra cu prensa. Sinembargo, ta na e momento aki cu Mike Eman a haya e inspiracion a la Donald Trump, instruyendo y guiando un grupo di 9 señora pensionado, cu ta activistanan di e partido berde, pa drenta den e sala di Parlamento cu panfleta y usando lenguahe inadecuado pa e ocasion y e sala di Parlamento di Aruba. Na e momento ey tur invitado y dignitario tabata presente den sala y edificio di Parlamento. Hasta Gobernador di Aruba tambe tabata den edificio di Parlamento ainda. Mas mahos y denigrante ainda ta momento cu prome cu e ceremonia, e pensionadonan tabata insulta tur parlamentario di coalicion na momento cu nan mester a drenta edificio di Parlamento di Aruba.
Nunca antes den e 37 añanan di Parlamento di Aruba, algo semehante a sosode. Causando asina un falta di respet y peliger na cada persona den e sala di Parlamento di Aruba. Señor Eman cu tin añanan den politica di Aruba, cu a asumi e posicion di prome minister y su posicion actual como miembro di parlamento sa mihor cu tur otro hende cu un acto asina no ta permitibel pa laga personanan drenta den sala di parlamento, mucho menos pa haci protesta. Tur persona tin derecho di protesta, pero bo mester sa ta na unda bo mester protesta. Publico por drenta den e tribuna di Parlamento di Aruba, pero no den e sala caminda e parlamentarionan ta sinta, cu ta e instrumento di nan trabou.
Pero netamente e sensacionalismo aki, di hendenan fanatico y sumiso na Mike Eman, ta duna e parlamentario aki e satisfaccion y creencia cu e por haci mescos cu otro politiconan di taya mundial, den e caso aki Donald Trump, pa instrui y manipula hende pa haci e trabou sushi p’e y pa e por ta e heroe memey di nan y asina gosa di un elogio fabrica.
Lamentablemente, contrario na Donald Trump, Mike Eman no por wordo declara ‘guilty of treason’ (culpable di traicion), pa e acto cu e la comete den sala di Parlamento di Aruba. Pero si por bisa cu e a fomenta violencia politico y esaki no ta hustificabel den un democracia.
E protesta no tabata zomaar un reaccion di algun pensionado – e tabata e plan di Mike Eman pa bruha tera y manipula pueblo haciendo mal uzo di su posicion como parlamentario.


text:
About
Curaçao Zorg Hulpgids (CZH) ta un medio di komunikashon ku ta duna informashon riba topiconan manera Prevenshon, Kuido i Bienestar. Nos ke hasi esaki pa engrandese konosimentu riba un “Salu Positivo”.
Meta di Curacao Zorg Hulpgids ta pa “Salu Positivo” no solamente engrandese e konosementu riba un bon salu, pero tambe empowerment di hende. Por ehempel for di viktima di un malesa na un persona ku lo por saka lo maximo for di su mes.
Nos ta interpreta esaki por medio di seis dimenshon (Machteld Huber) for di kual “Salu Positivo” ta basa riba dje:
- Funshonan di kurpa
- Bienestar mental
- Proposito dimenshonal
- Kalidat di bida
- Partisipa soshal
- Funshon diario


text:
ORANJESTAD, Aruba - 2 di augustus, 2016: Despues cu anja pasa e la forma parti di e liga profesional di bowling PWBA, e bolichera Kamilah Dammers e anja aki un bes mas ta activo unda e lo hunga su di dos torneo porfesional pa loke ta e temporada aki. Algun siman atras Kamilah a hunga den e PBWA Clearwater pero aki e la keda net cortico pa e playoff entre e 38 miho hungadonan. Awo e lo competi den e torneo mas grandi di Merca esta e PWBA US Open na Las Vegas, Nevada.
ORANJESTAD, Aruba - 2 di augustus, 2016: Pa dos siman largo, Aruba Sport Unie a organisa dirferente curso pa muchanan jong cu ta interesa den e area pa bira un referee den deporte. Na banda di e curso di referee a oferce un curso adicional di prome auxilio(EHBO) na e cursistanan. Diamars 2 di augustus a cuminsa cu e curso di arbitro den futbol unda a haya varios participante den e edad di 16 aña bay ariba, unda e mayoria ta muchanan di scol cu ta praktica e deporte di futbol.
ORANJESTAD, Aruba – 25 di juli, 2016: Karate ta un di e deportenan cu mas a desaroya den e ultimo aña nan na Aruba. Varios scol di karate entre otro Dojo Budokan, Dojo Shibumi, Dojo Shoshinkai y sin lubida e otro scolnan a lanta cu a haci cu e cantidad di atleta a bira grandi mientras e demanda a sigui crece.
ORANJESTAD, Aruba – 25 di juli, 2016: Tur aña den e temporada di juli, Aruba Little League ta manda su cuater ekiponan cu lo representa Aruba den e diferente campeonatonan di baseball Little League den Latino Americano y Caribe. Na Aruba mes, e liganan di North, Center y South League ta bataya contra di otro pa mira kende lo representa Aruba, aunke den e categorianan di junior y senior e liganan ta combina,mientras den Little esaki ta entre e tres liganan.
ORANJESTAD, Aruba: 25 di juli, 2016. E dianan 8 pa 16 di juli a tuma luga na Republica Dominicana e di 25 edicion di e Copa Merengue den e deporte di tennis. Mirando e participacion tur aña di nos tenistanan Arubano, e aña aki esaki no lo ta un excepcion. Aruba Lawn Tennis Bond a manda e biaha aki un seleccion di mucha homber den e edad di 16 aña.


text:
Den oranan di anochi dialuna net prome cu 10or a drenta informacion di un pelea pisa andando cu mandamento di baranca den e area di Irenestraat riba Klip. Polis di Santa Cruz pa casualidad tabata pasando eynan y a haya nan mes ta actua mesora pidiendo refuerso. A pidi tambe ambulance pasobra tabata tin un hende herida.
E problema a resulta di ta algo di ladronicia. Parce tin ladronicia tumando lugar y eynan ta caminda cu a gara of a topa cu e ladron. A start e discusion y bringamento. E habitante unda a horta a lucha cu e ladron cu na su turno a logra morde e habitante te bula un pida cachete afo. Polis a detene e ladron pa agresion serio. A hiba e ladron warda di Santa Cruz.
E victima herida tambe a keda deteni. Como ciudadano bo tambe por core e peliger di cay cera pa tipo di accionnan asina pa defende bo propiedad atendiendo cu e ladron despues riba caya. Polis a boei ambos.


text:
Diaranson algo pasa di 1 or marduga net na e rotonde frans figaroa na Boegoeroei/Shaba polis a para un ford explorer blanco, debi cu e doño di e auto tabata den un otro auto coriendo su tras debi cu el a presta un hende e auto pa un rato y no kier a entrege bek. Segun e dama ta informa polis el a presta e persona e auto cu a pidi’e pa un fabor chikito pero e dia a pasa y e homber no a entrega esaki mas ni yama y asina a sali busca su auto y a topa cun’e riba caminda. Polis a atende cu e homber debidamente a controla e auto wak si e por tabata tin algo scondi, e homber a duna e auto bek pa asina evita problema.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}